Ξημερώνουν Χριστούγεννα!!! - MyDreamland\n25 Δεκεμβρίου 2018 To Ημερολόγιό μουΗ ζωή μου mariakat\nΗ παραμονή Χριστουγέννων έφτασε και τελευταία μέρα δουλειάς (από το σπίτι) για την φετινή χρονιά . Η ευελιξία που μου έχουν δώσει στη εταιρία μου, ( να ναι καλά) να εργάζομαι κι από το σπίτι, μου επέτρεψε να έρθω στα πάτρια εδάφη από την Παρασκευή και πραγματικά… ΤΟ ΑΠΟΛΑΜΒΑΝΩ!!! Από σήμερα καθισιό και ηρεμία μέχρι και την Πρωτοχρονιά!!!!\nΝομίζω ότι είχα ανάγκη αυτές τις μέρες ξεκούρασης γιατί με το χειρουργείο και άλλα πολλά υπήρξα λίγο πιεσμένη το Φθινόπωρο που μας πέρασε. Χωρίς φυσικά να συμβαίνει κάτι σοβαρό. Αλλά πραγματικά θα χαρώ πολύ αυτές τις μέρες. Θα δω τις θείες μου, κάποιους αγαπημένους φίλους και κυρίως θα απολαύσω το σπιτάκι μου, το τζάκι μου και τους γονείς μου!!!! Ταινίες, σειρές, βιβλία, μουσικούλα και φυσικά τεχνολογία!!!!\nΚαταρχήν να σας πω ότι έχω λιώσει στις Χριστουγεννιάτικες ταινίες. Σας είχα πει ότι θα κάνω ανάρτηση με παρουσίαση Χριστουγεννιάτικων ταινιών που είδα αλλά επειδή δεν είχα πολύ χρόνο θα σας αναφέρω εδώ συνοπτικά. Καταρχήν να πω ότι τις φετινές Χριστουγεννιάτικες τις είδα στο Netflix οπότε δεν είναι οι γνωστές που όλοι ξέρουμε και αγαπάμε. Είναι κάτι διαφορετικό.\nΧριστουγεννιάτικες Ταινίες που Είδα\nΤο Χριστουγεννιάτικο Ημερολόγιο.\nΧριστούγεννα πέντε Αστέρων\nΌλες οι ταινίες ηταν ιδιαίτερες, ξεχωριστές τρυφερές και .. εορταστικές.\nΠερισσότερο αγάπησα το Έρχομαι για τα Χριστούγεννα και τα Χρονικά των Χριστουγέννων. Τα Χριστούγεννα της Άντζελα είναι μια ταινία κινούμενων σχεδίων μικρού μήκους, πολύ πολύ τρυφερή!!!\nΤα Χριστούγεννα Αστέρων πάλι είναι Ιταλικής Παραγωγής, το οποίο μέχρι κάποιο σημείο ίσως σας φανεί βαρετό αλλά να το δείτε μέχρι το τέλος. Πραγματικά από κάποιο σημείο και μετά έχει πολύ πολύ γέλιο.\nΦυσικά δεν έχω τελειώσει εδώ! 😛 Έπονται νέες προτάσεις σε προσεχή ανάρτηση ενώ σίγουρα απόψε θα βρω και θα δω το Christmas Nightmare όπως κάθε χρόνο παραμονή Χριστουγέννων!!! Το αγαπώ!!!!\nΑπό σειρές ξεκίνησα το La Casa De Papel το οποίο μου αρέσει πολύ αν και ακόμα είμαι στο τρίτο επεισόδιο. Επίσης συνεχίζω και τελειώνω το 13 reasons why , και το the affair. Θα υπάρξει παρουσίαση και των τριων!!!!!\nΑυτή τη περίοδο τελειώνω (επιτέλους) το Confiteor του Ζάουμε Καμπρέ, αλλά δεν το έφερα στην Τρίπολη διότι είναι και……..βαρύτατο!!! Τελειώνω επίσης το Ντέμιαν του Χέρμαν Έσσε ενώ σκοπεύω μέσα στις γιορτές να διαβάσω το Δέμα του Sebastian Fitzek και το Χαμόγελο του Δράκου της αγαπημένης Αλκυόνης Παπαδάκη!!\nΝομίζω πως είναι ώρα να σας αφήσω….\nΞημερώνουν Χριστούγεννα και αύριο θα μαζευτούμε οικογενειακά (καμιά 20αριά άτομα μονο 😛 ) με πρόσωπα αγαπημένα που έχω την ευλογία να θεωρώ οικογένειά μου χωρίς να είναι καν αίμα μου! Γιατί … τους φίλους μας τους διαλέγουμε εμείς για οικογένεια!!!!\nΘέλω να ευχηθώ σε όλους σας να περάσετε πολύ πολύ πολύ όμορφα!!! Να φάτε και να πιείτε πολύ! Να βρίσκεστε με πρόσωπα που αγαπάτε γιατί αυτό έχει σημασία τις μέρες αυτές και να σκέφτεστε σαν να είναι ανάμεσά σας, όλους εκείνους που λείπουν και θα θέλατε να είναι εδώ μαζί σας. Όταν τους σκεφτόμαστε πολύ είμαι σίγουρη ότι έρχονται και είναι ανάμεσά μας 🙂\nΦυσικά δεν θα μπορούσα να μην κλείσω με την αγαπημένη μου.. βάζοντας ένα ταιριαστό για απόψε τραγούδι από τον ιδιαίτερο δίσκο της Χριστούγεννα με την Καίτη και αφιερώνοντας σας ένα τετράστιχο με ιδιαίτερο νόημα\nτο χω σε κακό να κλαις,\nστης ζωής τ’ άγρια κύματα,\nΔόξα το Θεώ να λες….\nΚαλά Χριστούγεννα αγαπημένοι μου!!!!!\nΥγεία, αγάπη και ευτυχία πάνω από όλα!!!!\nMy Brother: Ένα δυνατό, συγκλονιστικό video & η άποψή μου.Πάει ο Παλιός ο Χρόνος…


Συρία: Οι αντάρτες επιτέθηκαν σε στρατόπεδο στο βόρειο... - Flashnews.gr\nΣυρία: Οι αντάρτες επιτέθηκαν σε στρατόπεδο στο βόρειο τμήμα της χώρας\n"Πολλοί στρατιώτες του στρατοπέδου αυτού λιποτάκτησαν τις τελευταίες ημέρες και σήμερα μια ομάδα στρατιωτικών ενώθηκε με τους αντάρτες", δήλωσε στο Γαλλικό Πρακτορείο ο πρόεδρος του OSDH Ράμι Αμπντέλ Ραχμάν.\n"Οι στρατιώτες θα μπορούσαν να πάρουν το στρατόπεδο πολύ σύντομα. Στη συνέχεια θα τους είναι πιο εύκολο να καταλάβουν τη βάση Ουάντι Ντέιφ", πρόσθεσε.\nΕπίσης σήμερα, αεροπλάνα βομβάρδισαν την πόλη αυτή, σύμφωνα με το Παρατηρητήριο, ο πρόεδρος του οποίου έκανε επίσης λόγο για "έντονες αεροπορικές επιδρομές σε όλη τη χώρα".\nΣτη Χομς, "ο στρατός εξαπέλυσε εδώ και πολλές ημέρες μια επίθεση στη συνοικία Ντέιρ Μπάαλμπεχ (βόρεια) (...) και οι αντάρτες αποσύρθηκαν", εξήγησε το OSDH.\nΗ πόλη, πρώην "καρδιά" της βιομηχανίας της χώρας, ήταν ο στόχος το Φεβρουάριο μιας μεγάλης επίθεσης του στρατού, που βομβάρδισε κατοικημένες περιοχές, σκοτώνοντας περίπου 700 ανθρώπους, κυρίως αμάχους.\nΤουλάχιστον 81 άνθρωποι -43 άμαχοι, 15 αντάρτες και 23 στρατιώτες- έχασαν τη ζωή τους σήμερα σε επεισόδια βίας, σύμφωνα με προσωρινό απολογισμό του OSDH.\nΚυριακή, 30 Δεκεμβρίου 2012, 08:09


Eλεύθερη ενέργεια … – xOrisOria News\nEλεύθερη ενέργεια …\nΕλεύθερη – Δωρεάν ή έστω Πάμφθηνη Ενέργειασημαίνει εξασφαλισμένη ΑΞΙΟΠΡΕΠΗΣ Ζωή για ΟΛΟΥΣ τους κατοίκους της Γης! Υπάρχουν διάφορα επιτυχημένα συστήματα Ελεύθερης Ενέργειας,\nαλλά μόνο σε μυστικό πειραματικό – εργαστηριακό επίπεδο.\nΑυτό οφείλεται στην αντίδραση των “διαπλεκόμενων” του πετρελαίου, στην έλλειψη ΠΡΑΚΤΙΚΗΣ συνεργασίας μεταξύ των ερευνητών – εφευρετών και στην διαμάχη τους με τους συμβατικούς επιστήμονες για το αν υπάρχει ή όχι το”αεικίνητο”.\nΟι περισσότεροι από τους ερευνητές της Ελεύθερης Ενέργειας νομίζουν πως όταν ολοκληρώσουν τις πατέντες τους θα γίνουν οι πλουσιότεροι άνθρωποι της Γής.\nOμως είναι ανώφελο να τις κατοχυρώσουν στα γραφεία ευρεσιτεχνών ( π.χ στον ΟΒΙ ), γιατί ο κάθε ανταγωνιστής τους μπορεί να τις αντιγράψει, ΝΑ ΤΙΣ ΑΛΛΑΞΕΙ ΣΕ ΤΡΙΑ ΣΗΜΕΙΑ και μετά να τις κατασκευάσει νόμιμα.\nΗ μόνη λύση είναι αυτό που έκανε ο Adams :\nΚράτησε μόνο την δόξα της ανακάλυψης, ενώ το οικονομικό copyright το προσέφερε ελεύθερα στην ανθρωπότητα.\nΟι ερευνητές μπορούν να εκμεταλλευτούν την διαφήμιση του ονόματός τους για να στήσουν τις δικές τους βιοτεχνίες και γραμμές παραγωγής, μαζί με όλων των άλλων.\nΕνα από τα μεγαλύτερα λάθη είναι η διαφωνία με τους συμβατικούς φυσικούς για το αν οι νόμοι της θερμοδυναμικής έχουν εξαιρέσεις, για το αν ισχύουν σε όλο το ηλεκτρομαγνητικό φάσμα και για το αν υπάρχει απόδοση μεγαλύτερη της μονάδας, δηλαδή το “αεικίνητο”.\nΑν μιλούσαν για απόδοση 99,99 % θα είχαν την αμέριστη βοήθεια της συμβατικής επιστήμης και τεχνολογίας !!!\nΧώρια που η “Εξοικονόμηση Ενέργειας” χρηματοδοτείται από ένα σωρό προγράμματα της ΕΟΚ !!!\nΤο αργότερο μέχρι το 2013 θα μάθουμε όλες τις τεχνικές λεπτομέρειες της αιθερικής ( τέσλα ) τεχνολογίας και της άμεσης διάσπασης του νερού με ελάχιστη κατανάλωση ηλεκτρικού ρεύματος λόγω της χρήσης ηλεκτρομαγνητικών συχνοτήτων.\nΜέχρι τότε υπάρχει μια τεχνολογία ελεύθερη από δικαιώματα χρήσης :\nΑυτή την στιγμή και μερικά μέτρα μακριά μας , υπάρχει μια πατέντα που με μερικές μετατροπές, μερικά χρήματα και έναν έξυπνο μάστορα, μπορεί να καλύπτει σχεδόν δωρεάν όλες τις ενεργειακές ανάγκες μας !!!\nΕίναι ο κινητήρας του ψυγείου μας και του κλιματιστικού μας !!!\nΔηλαδή ένας κινητήρας δυαδικού κύκλου όπως είναι οι ΠΑΝΑΚΡΙΒΟΙ ( ώστε να αγοράζονται μόνον από τους πλούσιους ) κινητήρες Stirling και Carnot !\nΑπλώς αντιστρέφουμε την λειτουργία του :\nΤου δίνουμε ζέστη ή κρύο – δηλαδή διαφορά θερμοκρασίας – και μας δίνει ηλεκτρικό ρεύμα !!!\nΟ εφευρέτης Μιχάλης Καλογεράκης ( http://www.neakriti.gr/?page=newsdetail&DocID=737299&srv=86 ) έχει μια σπουδαία ιδέα :\nYπάρχουν πολλοί φθηνοί, μεταχειρισμένοι κινητήρες ψυγείων και κλιματιστικών, στους οποίους μπορούμε να συνδέσουμε μια μπιέλα ή ακόμα καλύτερα μια τουρμπίνα !\nΕπιπλέον είναι σχετικά εύκολο στους μηχανουργούς να αντιγράψουν την αρχή λειτουργίας αυτού του μοντέλου :\nΗ διαφορά θερμοκρασίας ΕΙΝΑΙ ΜΟΛΙΣ ΠΕΝΤΕ ΒΑΘΜΟΙ !!!\nΟλη η ιστορία είναι ένα αέριο που υγροποιείται στους “Χ” βαθμούς κελσίου και εξατμίζεται στους “Χ” + 5 βαθμούς κινώντας ένα έμβολο ( μπιέλα ) ή ακόμα καλύτερα μια φτερωτή ( τουρμπίνα ) !\nΑυτό σημαίνει ότι αν υπάρχει μια διαφορά θερμοκρασίας 5 βαθμών μπορούμε να έχουμε πάμφθηνο ηλεκτρικό ρεύμα, πάμφθηνο υδρογόνο κλπ\nΓια την πάμφθηνη έως δωρεάν δημιουργία αυτής της διαφοράς θερμοκρασίας είναι δυνατό να χρησιμοποιηθούν διάφορα συστήματα μόνα τους ή σε διάφορους συνδυασμούς π.χ :\nΘυμάστε τις καλοκαιρινές βουτιές ?\nΜερικά μέτρα πιό κάτω από την επιφάνεια της θάλασσας η ψύχρα είναι αισθητή !\nΤο 1975 κάποιοι επιστήμονες που δεν είχαν καταλάβει γιατί έγινε η κρίση του πετρελαίου, πρότειναν την χρησιμοποίηση αυτής της διαφοράς θερμοκρασίας για την τροφοδοσία ηλεκτρογεννητριών Stirling !\nΦυσικά υπάρχουν και τα ιαματικά θερμά νερά, αλλά η μη χρησιμοποίηση της Γεωθερμίας στην χώρα μας είναι ένα τρομερό και τεράστιο σκάνδαλο καθαρής προδοσίας.\nΕπαγωγική θέρμανση – εξαιρετικά ενδιαφέρουσα τεχνολογία.\nΚαύση αερίου Μπράουν ( ΗΗΟ ) ή υδρογόνου.\nΑβαθή γεωθερμία ( ΜΟΝΙΜΗ ΘΕΡΜΟΚΡΑΣΙΑ 17 ΒΑΘΜΩΝ ΚΕΛΣΙΟΥ που κινεί γεωθερμικές αντλίες θερμότητας )\nΣυστοιχίες κινητήρων Adams ( http://www.google.gr/search?q=adams+motor&hl=el&client=firefox-a&hs=luW&rls=org.mozilla%3Ael%3Aofficial&prmd=imvns&tbm=isch&tbo=u&source=univ&sa=X&ei=j6ZDT8eEA-uO4gS_rOiZCA&ved=0CDAQsAQ&biw=1024&bih=629\nΦθηνές εφαρμογές ηλιοθερμίας ( Ιδιοκατασκευές – Φτιάξτο Μόνος Σου – DIY ) :\nΘερμοσίφωνας ( πολλές πατέντες, οι πιό απλές χρησιμοποιούν μαύρες δεξαμενές, μαύρους σωλήνες ποτίσματος, μαύρα μπουκάλια, καθώς και ημικυλινδρικά κάτοπτρα)\nΠαραβολικό κάτοπτρο διαμέτρου ενός μέτρου ( π.χhttp://www.youtube.com/watch?feature=player_embedded&v=osN9XtybEGY )\nΦούρνος ( http://www.iqsolarpower.com/solarcooker.htm καιhttp://www.ftiaxno.gr/2012/01/blog-post_28.html#more )\nΗλιακή Ψύξη – εξαιρετικά ενδιαφέρουσα τεχνολογία !\nΜικρή ανεμογεννήτρια και λίγα φωτοβολταϊκά πάνελς μοντέρνας τεχνολογίας που εκμεταλλεύονται και την υψηλή θερμοκρασία που παράγουν.\nΕνισχυτές ισχύος : Πολύσπαστα, βαρούλκα, “γρανάζια” προχωρημένης τεχνολογίας, ηλεκτρο-υδραυλικοί μηχανισμοί.\nΥπάρχει μια ανεπιβεβαίωτη ακόμα πληροφορία ότι οι Κινέζοι ( οι οποίοι ΔΕΝ έχουν πετρέλαιο !! ), είναι έτοιμοι να στήσουν γιγαντιαίες γραμμές παραγωγής μικρών ( έως 10 κιλοβάτ ) και φθηνών ( κάτω από 1000 ευρώ το κιλοβάτ ), ηλεκτρογεννητριών Stirling !!!\nΜε αυτή την τιμή ίσως μπορέσουμε να δημιουργήσουμε κάτι παρόμοιο και στην Ελλάδα !\nΟποιοι έχουν τεχνικές γνώσεις ψύξης – θέρμανσης – ηλεκτρολογίας – μηχανολογίας και ενδιαφέρονται ας επικοινωνήσουν μαζί μου.\nΥπάρχει μόνον ένας όρος :\nΕαν υπάρξει κάποιο έργο, θα ενταχθεί στην Ανοικτή Πρόσβαση (www.openaccess.gr ) και θα είναι τύπου “Φτιάξτο Μόνος Σου” ( DIY ), με ΟΛΕΣ τις πληροφορίες και λεπτομέρειες κατασκευής ελεύθερες, διαθέσιμες και δημοσιευμένες.\nΑπό την Ελληνική Κοινότητα Ναυτομοντελιστών :\nΟ καταπληκτικός φαρμακοποιός του Βόλου :\nΕλεύθερη – Δωρεάν ή έστω Πάμφθηνη Ενέργεια σημαίνει πάνω από όλα ΕΛΕΥΘΕΡΙΑ και ΠΝΕΥΜΑΤΙΚΗ ΑΝΑΠΤΥΞΗ για ΟΛΟΥΣ τους κατοίκους της Γης !\nΟ νέος εξελικτικός κύκλος της ανθρωπότητας βασίζεται στην ενεργειακή αυτοδυναμία του κάθε Γήινου Πολίτη !\nΓια να την πραγματοποιήσουμε είναι απαραίτητη Η ΣΥΝΕΡΓΑΣΙΑ ΟΛΩΝ !


ΠΑΘΗΣΕΙΣ Οσφυϊκή Μοίρα σύνδρομο Bertolotti\nΈνα από τα αίτια χαμηλής οσφυαλγίας είναι το σύνδρομο Bertolotti. Δημιουργείται όταν ο τελευταίος οσφυϊκός σπόνδυλος (Ο5) εμφανίζει ιδιαίτερα μεγάλη εγκάρσια απόφυση μόνο από τη μια πλευρά η οποία ακουμπάει στο ιερό ή και στην πτέρυγα του λαγονίου. Το παράδοξο είναι ότι ο άρρωστος παρουσιάζει πόνο χαμηλά στη μέση (οσφυαλγία) ή ισχιαλγία αλλά από το αντίθετο πλάγιο.\nΑιτιολογία: η εξήγηση της διασταυρούμεης εμφάνισης των κλινικών ενοχλημάτων είναι ότι η μηχανική καταπόνηση της οπίσθιας σπονδυλικής άρθρωσης και του μεσοσπονδύλιου δίσκου γίνονται από την αντίθετη πλευρά ενώ από την πλευρά που η μεγάλη εγκάρσια απόφυση ακουμπάει στο ιερό ή στην πτέρυγα του λαγονίου υπάρχει μειωμένη κινητικότητα και ελάχιστες καταπονήσεις. Η ηλικία που αρχίζουν και εμφανίζονται τα κλινικά συμπτώματα είναι συνήθως σε νεαρούς ενήλικες.\nΑντιμετώπιση: η συντηρητική θεραπεία συνήθως ανακουφίζει αλλά παροδικά. Οριστική θεραπεία γίνεται με χειρουργική επέμβαση. Έχουν δοκιμαστεί α) τοπικές εγχύσεις, β) η αφαίρεση της μεγάλης εγκάρσιας απόφυσης χωρίς ικανοποιητικά αποτελέσματα. Δική μας πρόταση είναι η σταθεροποίηση με διατατική σπονδυλοδεσία Ο5-Ι1 η οποία καταργεί τις έκκεντρες φορτίσεις και δίνει οριστικό τέλος στο πρόβλημα.


ΠΟΕΔΗΝ: 22 κλίνες ΜΕΘ COVID διαθέσιμες στην Αττική - Η εικόνα των νοσοκομείων | LiFO\nΠΟΕΔΗΝ: 22 κλίνες ΜΕΘ COVID διαθέσιμες στην Αττική - Η εικόνα των νοσοκομείων\nΜόλις 22 κλίνες ΜΕΘ COVID διαθέσιμες στην Αττική σύμφωνα με την ΠΟΕΔΗΝ\n19.2.2021 | 19:45\nΣε 22 ανέρχονται οι διαθέσιμες κλίνες ΜΕΘ COVID, στην Αττική, σύμφωνα με την ΠΟΕΔΗΝ, που καταγγέλλει ότι το πρόβλημα επιχειρείται να λυθεί, με μετακινήσεις προσωπικού και μείωση των γενικών ΜΕΘ.\nΠαράλληλα, αναφέρει ότι σε γενικά περιστατικά, υπάρχουν διασωληνωμένοι ασθενείς, εκτός ΜΕΘ, σε λίστα αναμονής. Ο πρόεδρος της Ομοσπονδίας, Μιχάλης Γιαννάκος αναφέρει ότι «με έγγραφο της 2ης ΥΠΕ που απέστειλε στις 16/2, εντέλλεται το νοσοκομείο ΑΤΤΙΚΟ να ανοίξει 10 νέες κλίνες ΜΕΘ, και το ΘΡΙΑΣΙΟ να ανοίξει 5 νέες κλίνες ΜΕΘ, μέσα σε μία ημέρα. Μάλιστα, επειδή δεν έγιναν οι απαραίτητες προσλήψεις, μετακινήθηκαν γιατροί από άλλα Νοσοκομεία του Πειραιά. Μπαλώνουν μία τρύπα και ανοίγουν άλλη.\nΕξ αιτίας αυτού, εγγράφως δίνεται η δυνατότητα στα νοσοκομεία ΝΙΚΑΙΑ, ΤΖΑΝΕΙΟ, ΘΡΙΑΣΙΟ να μειώσουν τις διαθέσιμες κλίνες ΜΕΘ για γενικά περιστατικά, λόγω των μετακινήσεων των γιατρών». Ο κ. Γιαννάκος σημειώνει ότι οι γενικές ΜΕΘ είναι ήδη γεμάτες και υπάρχουν διασωληνωμένοι ασθενείς, γενικά περιστατικά, που βρίσκονται σε κοινούς θαλάμους σε λίστα αναμονής για ΜΕΘ.\nΣύμφωνα με τον ίδιο, χθες στα εφημερεύοντα νοσοκομεία της Αττικής είχαμε λιγότερες εισαγωγές «μάλλον λόγω κακοκαιρίας». Ενδεικτικά στο Νοσοκομείο ΓΕΝΝΗΜΑΤΑΣ που στις προηγούμενες εφημερίες εισάγονταν πάνω από 20 περιστατικά κορωνοϊού χθες εισήχθησαν 8 ασθενείς. Οι ασθενείς με κορωνοϊό που νοσηλεύονται στις κλινικές είναι 46 στις 60 διαθέσιμες κλίνες.\nΚΑΤ: 6 ασθενείς στις 7 κλίνες. Σύμφωνα με την ΠΟΕΔΗΝ ακόμη δεν άνοιξαν επιπλέον κλίνες\nΑΤΤΙΚΟ: 16 ασθενείς στις 23 κλίνες. Σύμφωνα με την ΠΟΕΔΗΝ, αναμένεται η καρδιοχειρουργική μονάδα να δοθεί ως ΜΕΘ κορωνοϊού 10 κλινών με μετακινήσεις ιατρών.\nΘΡΙΑΣΙΟ: 12 ασθενείς στις 12 κλίνες. Σύμφωνα με την ίδια πηγή, σχεδιάζεται να μειωθούν αντίστοιχες κλίνες της γενικής ΜΕΘ, για να αναπτυχθούν έως 5 κλίνες κορωνοϊού, «με μεταφορά των διασωληνωμένων ασθενώς σε άλλες ΜΕΘ».\nΜαγιορκίνης: Επιβάρυνση +12% στις ΜΕΘ σε μία εβδομάδα\nΕλλάδα Μαγιορκίνης: Επιβάρυνση +12% στις ΜΕΘ σε μία εβδομάδα\n«Σημάδια σταθεροποίησης της πανδημίας στην Αττική»


24epta.blogspot: Οι Packers κατέκτησαν το Super Bowl\nΟι Packers κατέκτησαν το Super Bowl\nΟι Green Bay Packers κατέκτησαν το 4ο Super Bowl στην ιστορία τους κερδίζοντας τους Pittsburgh Steelers με 31-25 στο επιβλητικό Cowboys Stadium. Εντυπωσιακή η διοργάνωση για μία ακόμα φορά. Μπερδεύτηκε η Αγκιλέρα στον εθνικό ύμνο.\n* Ακόμα και στοιχήματα με τη χρονική διάρκεια του ύμνου ή το πόσο θα τραβήξει η Αγκιλέρα το Brave υπήρχαν, αλλά κανείς δεν περίμενε από την τραγουδίστρια να μπερδευτεί και να επαναλάβει ένα στίχο! Συμβαίνουν ακόμα και στις καλύτερες διοργανώσεις...


Με την αίσθηση της όρασης – People & Ideas\nΥπάρχουν αυτοί που συλλέγοντας σύγχρονη τέχνη κάνουν μια επένδυση και αισθάνονται ότι αποκτούν παράλληλα και κύρος. Υπάρχουν όμως κι εκείνοι που δεν είναι συλλέκτες αλλά απολαμβάνουν απλώς την τέχνη με την αίσθηση της όρασης και την εκτιμούν έστω κι αν την έχουν ανακαλύψει τυχαία στο διαδίκτυο.\nΈτσι βρεθήκαμε στο σάϊτ της Kimia Kline και θαυμάσαμε την ζωγραφική της που έχει κάτι από Χόππερ , κάτι από Κλιμτ, κάτι από Κίρχνερ αλλά κυρίως έχει κάτι απ’την ίδια την καλλιτέχνιδα, κάτι δικό της και αξιοπρόσεκτο.\nΗ Κ.Κ. διατηρεί και μπλογκ.\nΣυνεχίζοντας τις εικαστικές περιπλανήσεις στο διαδίκτυο ανακαλύψαμε ένα άλλο σάϊτ, της Marion Bataillard, Γαλλίδας ζωγράφου που ζει και εργάζεται στο Βερολίνο. Εκεί μας απορρόφησαν τα πορτραίτα της αλλά και τα βίντεο που έχει δημιουργήσει. Μπορείτε κι εσείς να σχηματίσετε την δική σας γνώμη με μια επίσκεψη στην ιστοσελίδα της.


Τι είναι το blockchain - 2045.gr\nΜπορεί το blockchain να αλλάξει τα δεδομένα στην παγκόσμια οικονομική δραστηριότητα;\nΣτο χώρο της ψηφιακής τεχνολογίας, κατά καιρούς, κάνουν την εμφάνιση τους ορισμένες τεχνολογίες, οι οποίες δημιουργούν πολύ… θόρυβο. Αρκετές από αυτές ανταποκρίνονται στις εξαιρετικά υψηλές προσδοκίες που δημιουργούνται, αλλά υπάρχουν και εκείνες, οι οποίες δεν τα καταφέρνουν και χάνονται στη λήθη.\nΑντίστοιχα διαμορφώνεται και ο διάλογος στο ξεκίνημα. Για άλλες ο πήχης των εκτιμήσεων ανεβαίνει ψηλά, άλλες κατατάσσονται στην κατηγορία της «φούσκας», προδικάζοντας την κατάληξη. Άλλες φορές επιβεβαιώνονται και άλλες όχι. Ακόμη και το Internet είχε πολλούς πολέμιους στο δεύτερο μισό της δεκαετίας του ’90 πριν η έλευση του 21ου αιώνα το αναδείξει σε βασικό κομμάτι της καθημερινότητας πολιτών και επιχειρήσεων και να φθάσουμε πλέον στο σημείο να είναι ένα «αγαθό» αντίστοιχο με το ηλεκτρικό ρεύμα και το νερό.\nΤο blockchain είναι μία τεχνολογία για την οποία τελική ετυμηγορία δεν υπάρχει ακόμη. Πρώτη αναφορά σε αυτήν έγινε το 2008 όταν και δημιουργήθηκε το πρώτο blockchain από τον Satomi Nakamoto, το πραγματικό όνομα του οποίου δεν γνωρίζει κανείς. Ο Nakamoto χρησιμοποίησε το blockchain για να φτιάξει το πρώτο bitcoin, ένα κρυπτογραφημένο ψηφιακό νόμισμα, το οποίο πλέον γνωρίζουμε όλοι, άλλοι λίγο καλύτερα και άλλοι επιφανειακά.\nΤα κρυπτονομίσματα αποτέλεσαν την πρώτη πρακτική εφαρμογή της τεχνολογίας blockchain, γεγονός που οδήγησε και στη σύγχυση μεταξύ των όρων bitcoin και blockchain.\nΗ ιστορία της δημιουργίας του bitcoin είναι και αυτή για την οποία σε ένα βαθμό οφείλεται η σύγχυση μεταξύ των όρων bitcoin και blockchain, με αρκετούς να θεωρούν ότι πρόκειται για το ίδιο ακριβώς πράγμα.\nΌμως, η αλήθεια είναι διαφορετική και η τεχνολογία του blockchain μπορεί να χρησιμοποιηθεί σε μία ευρεία γκάμα εφαρμογών και υπηρεσιών, αλλάζοντας επιχειρηματικά μοντέλα. Ή τουλάχιστον αυτό τονίζουν οι φανατικοί υποστηρικτές της, οι οποίοι εκτιμούν ότι το blockchain είναι η μεγαλύτερη τεχνολογική «επανάσταση» μετά το Internet! Προσθέτοντας πως το Internet χρειάστηκε περίπου 10-15 χρόνια μέχρι να αρχίσει να χρησιμοποιείται σε μαζική κλίμακα.\nΣύμφωνα με αυτήν την οπτική η τρέχουσα δεκαετία θα είναι εκείνη όπου το blockchain θα δείξει αν πραγματικά θα αλλάξει σημαντικά την καθημερινότητα επιχειρήσεων και πολιτών.\nΤα blocks αυτά συνδέονται μονοσήμαντα μεταξύ τους. Προκύπτουν δε μέσα από μια διαδικασία που ονομάζεται «proof of work», κατά την οποία επιτυγχάνεται η αλγοριθμική επίλυση ενός «δύσκολου» υπολογιστικού προβλήματος. Κατ’ αυτό τον τρόπο, το blockchain λειτουργεί ως ένα αποκεντρωμένο (decentralized) λογιστικό καθολικό, το οποίο είναι κοινό για όλους τους συμμετέχοντες, μιας και όλοι οι εμπλεκόμενοι αποθηκεύουν ένα αντίγραφό του· κάτι που εξασφαλίζει την ασφάλεια και η διαφάνεια των συναλλαγών.\nΤο βασικό πλεονέκτημα είναι πως η δημόσια πρόσβαση στο blockchain διευκολύνει το διαφάνεια στις συναλλαγές και τη διάχυση της πληροφορίας. Στο ίδιο πλαίσιο, διευκολύνεται η ελεγκτική διαδικασία με την εξάλειψη κάθε ενδεχομένου παραβάσεων, ακριβώς εξαιτίας της δημόσιας φύσης των δεδομένων. Ταυτόχρονα, εκλείπει και η ανάγκη για ενδιάμεσα μέρη που αυξάνουν τα κόστη, αφού όλες οι πληροφορίες που αφορούν στη συναλλαγή βρίσκονται κρυπτογραφημένες μέσα στο blockchain.\nΕφαρμόζοντας το blockchain\nΠου μπορεί να χρησιμοποιηθεί το blockchain; Αυτό είναι το μεγάλο ερώτημα. Ιδίως από τη στιγμή που ο «θόρυβος» που έχει δημιουργηθεί έχει οδηγήσει σε έναν «πυρετό» επενδύσεων σε εταιρείες και startups που δηλώνουν ότι αξιοποιούν το blockchain για την ανάπτυξη μίας νέας λύσης ή υπηρεσίας.\nΜέχρι στιγμής, η πιο ευρεία εφαρμογή δεν είναι άλλη από τα κρυπτονομίσματα με τα πιο γνωστά να είναι, φυσικά, το bitcoin και το Ethereum. Όμως, τα κρυπτονομίσματα είναι μεν η πρώτη εφαρμογή του blockchain αλλά δεν είναι η μόνη.\nΣύμφωνα με τους υποστηρικτές της τεχνολογίας, το πιο ενδιαφέρον στοιχείο είναι η προοπτική να μας επιτρέψει να περάσουμε στην επόμενη φάση του Διαδικτύου, μετασχηματίζοντάς το σε ένα δίκτυο ανταλλαγής χρηματικών αξιών από ένα δίκτυο ανταλλαγής πληροφοριών και δεδομένων που είναι σήμερα.\nΜία από τις αλλαγές είναι πως το blockchain επιτυγχάνει τη μετάβαση μιας από τις σημαντικότερες λειτουργίες του εμπορίου, αυτή της εμπιστοσύνης από τους οργανισμούς στο διαδίκτυο. Για πρώτη φορά στην ιστορία, η τεχνολογία έχει επιτρέψει την έκδοση χρηματικών μέσων απευθείας στο διαδίκτυο, χωρίς τον έλεγχο από κάποια κεντρική ή τραπεζική αρχή. Επιπρόσθετα, για πρώτη φορά μπορούμε να υλοποιήσουμε «προγραμματιζόμενο» χρήμα, το οποίο μπορεί να αυτενεργεί με βάση τις εντολές που του έχει δώσει ο ιδιοκτήτης του. Αυτό είναι πρωτόγνωρο και γι’ αυτό θεωρείται πως ακόμα πολύ νωρίς για να κατανοήσουμε σε βάθος τις πλήρεις συνέπειές τους.\n“To blockhain προσφέρει την προοπτική να περάσουμε στην επόμενη φάση του Διαδικτύου, μετασχηματίζοντάς το σε ένα δίκτυο ανταλλαγής χρηματικών αξιών από ένα δίκτυο ανταλλαγής πληροφοριών και δεδομένων που είναι σήμερα”\nΑπό τους πρώτους κλάδους που θεωρείται ότι θα επηρεαστούν, οι προφανείς είναι ο χρηματοπιστωτικός και ο ασφαλιστικός. Για παράδειγμα οι τράπεζες μπορούν να εξοικονομήσουν αρκετά δισεκατομμύρια κάθε χρόνο με την ελαχιστοποίηση του χρόνου διακανονισμού αλλά και την κατάργηση μίας σειράς διαδικασιών που κοστίζουν σε χρόνο και χρήμα.\nΠαράλληλα, έχουμε δει εφαρμογές όπως αυτή της Norbloc (σουηδικό startup με συμμετοχή Ελλήνων ιδρυτών) που χρησιμοποιεί το blockchain για να διευκολύνει τη διαδικασία ταυτοποίησης των πελατών των τραπεζών σε μία χώρα, το αποκαλούμενο KYC (Know Your Customer).\nΣτον ασφαλιστικό κλάδο, το blockchain εκτιμάται πως θα μπορούσε να αξιοποιηθεί με τέτοιο τρόπο ώστε να υπάρχει απευθείας επαφή των ασφαλιστικών εταιρειών με τους πελάτες. Πολλές ασφαλιστικές εταιρείες ασχολούνται με το blockchain αλλά μέχρι τώρα δεν έχει υπάρξει κάποια υπηρεσία που να αλλάζει ουσιαστικά το υπάρχον status quo, όπως είναι και το ζητούμενο.\nΑρκετή συζήτηση υπάρχει και για την αξιοποίηση του blockchain στο χώρο του real estate, όπου η τεχνολογία θα μπορούσε να χρησιμοποιηθεί, για παράδειγμα, σε υπηρεσίες που ένα ακίνητο θα είχε πολλαπλούς ιδιοκτήτες!\nΣτην Ελλάδα έχουμε δει προσπάθεια για αξιοποίηση του blockchain ώστε να μπορούν πολίτες να υπενοικιάζουν με ασφάλεια ιδιωτικές θέσεις πάρκινγκ αλλά το συγκεκριμένο project δεν είχε την ανταπόκριση που περίμεναν οι εμπνευστές του.\nΈνας άλλος τομέας είναι η εξασφάλιση της διαφάνειας στις χρηματοδοτήσεις. Στην ΕΕ «έτρεξε» ένα πιλοτικό πρόγραμμα στο πλαίσιο του οποίου υλοποιήθηκε μία online υπηρεσία, μέσω της οποίας, κάθε τελικός δικαιούχος σε ευρωπαϊκά συγχρηματοδοτούμενα έργα, είχε τη δυνατότητα να καταχωρεί επίσημα τα έγγραφα του, τα οποία, στη συνέχεια, θα μπορούν να αποτελέσουν αποδεικτικά στοιχεία για τρέχοντες ή μελλοντικούς ελέγχους από εθνικούς ή ευρωπαϊκούς φορείς.\nΗ αξιοποίηση της blockchain τεχνολογίας επιτρέπει στους ελεγκτικούς φορείς τον άμεσο και χωρίς καμία καθυστέρηση έλεγχο της εγκυρότητας των αποδεικτικών εγγράφων, καθώς και του γεγονότος ότι οι εν λόγω συναλλαγές δεν έχουν καθ’ οιονδήποτε τρόπο μεταβληθεί ή παραποιηθεί.\n“Ιδέες υπάρχουν πολλές αλλά ακόμη δεν έχουν βρεθεί εκείνες που θα κάνουν τη διαφορά και θα κάνουν το blockchain μία mainstream τεχνολογία”\nΜία άλλη περίπτωση είναι η εφοδιαστική αλυσίδα με το blockchain να χρησιμοποιείται για να διασφαλίζεται, για παράδειγμα, ότι ένα προϊόν διατηρεί την ίδια ποιότητα από τη στιγμή που «φεύγει» από τον παραγωγό μέχρι που φθάνει στον καταναλωτή.\nΚλάδοι οι οποίοι χρησιμοποιούν την τεχνολογία blockchain (Πηγή: Πανεπιστήμιο του Campridge).\nΕίναι προφανές ότι ιδέες υπάρχουν πολλές αλλά ακόμη δεν έχουν βρεθεί εκείνες που θα κάνουν τη διαφορά και θα κάνουν το blockchain μία mainstream τεχνολογία.\nΗ ευκαιρία για την Ευρώπη και την Ελλάδα\nΈνα σημείο που αξίζει να σταθεί κανείς είναι οι ευκαιρίες που προσφέρει το blockchain στην Ευρώπη και στην Ελλάδα να βρεθούν εκ νέου στην αιχμή της αγοράς των ψηφιακών τεχνολογιών. Αυτή τη στιγμή, ΗΠΑ και Ασία είναι μπροστά αλλά η Ευρώπη θα μπορούσε γρήγορα να καλύψει το χαμένο έδαφος. Όπως και η Ελλάδα.\nΑυτό που θα μπορούσε να κάνει η Ευρώπη -και η Ελλάδα- είναι να προχωρήσει στην υλοποίηση ενός κανονιστικού πλαισίου. Σύμφωνα με αρκετούς αναλυτές, αυτό που χρειαζόμαστε ένα πλαίσιο πιο φιλικό προς την καινοτομία και δεν χρειάζεται να δημιουργήσουμε κάτι νέο. Απλά, θα πρέπει να επεκτείνουμε το υφιστάμενο ρυθμιστικό πλαίσιο προκειμένου να συμπεριλάβει το blockchain, το οποίο είναι μία νέα τεχνολογία. Και θα πρέπει να υπάρξει σωστή ερμηνευτική προσέγγιση του υπάρχοντος πλαισίου.\nΜία ευκαιρία για την Ελλάδα και την Ευρώπη θα ήταν πάντως να δώσει προσοχή στους developers που ασχολούνται με το blockchain. Αυτή τη στιγμή, υπάρχει τεράστια ανάγκη για ανθρώπους που να μπορούν να δημιουργήσουν εφαρμογές για blockchain. Η ανισορροπία μεταξύ προσφοράς και ζήτησης είναι μεγάλη και το γεγονός αυτό αποτελεί μία ακόμη ευκαιρία.\nΜπορεί το blockchain;\nΑν και υπάρχει μεγάλη κινητικότητα, το blockchain δεν έχει ακόμη αποδείξει ότι είναι η τεχνολογία που θα αλλάξει πολλά στην καθημερινότητα μας. Ενδεχομένως, αυτό να οφείλεται στο ότι είναι δύσκολα κατανοητό από το ευρύ κοινό και τις επιχειρήσεις. Και είναι αρκετά πιθανό μετά από μερικά χρόνια να συνεχίζουμε να μην έχουμε άμεση «επαφή» μαζί του.\nΌμως, είναι πολύ πιο πιθανό να χρησιμοποιείται στις υποδομές για μία σειρά από υπηρεσίες και εφαρμογές που θα διευκολύνουν την καθημερινότητα των πολιτών και των υπηρεσιών. Μία τεχνολογία «αόρατη» μεν, αλλά εξαιρετικά χρήσιμη δε. Αν θα έχει την ίδια επιρροή με το Internet, μάλλον είναι ακόμη αρκετά νωρίς για να το πούμε.\nCover photo: QuoteInspector.com on Flicker


«Ένα ζεστό χαμόγελο μεσ΄ στο χειμώνα» | ΣΥΡΙΖΑ Συνασπισμός Ριζοσπαστικής Αριστεράς\nΑναχώρησε την Παρασκευή 3/1 στις 12.00 το "Νήσος Χίος" από την Σάμο με 600 περίπου πρόσφυγες. Προβλεπόμενη ώρα άφιξης στο λιμάνι του Πειραιά το βράδυ 21.30 στην πύλη Ε7. Θα είμαστε εκεί για να υποδεχτούμε τους ταλαιπωρημένους πρόσφυγες και τα παιδιά τους με ένα ζεστό χαμόγελο, ένα γλύκισμα, ένα παιχνίδι για τα μικρά παιδιά.\nΘα τους καλωσορίσουμε και θα τους ευχηθούμε μια στέγη για όλους, ένα σχολείο για όλα τα παιδιά.\nΤο ραντεβού μας είναι στις 20.30, στην Πλατεία Καραϊσκάκη, απέναντι από τον Ηλεκτρικό Σταθμό Πειραιά.\n* Η απαγόρευση απόπλου λόγω καιρού αλλάζει υποχρεωτικά την ώρα άφιξης των προσφύγων στο λιμάνι του Πειραιά. Η υποδοχή από το Τμήμα Προσφυγικής – Μεταναστευτικής Πολιτικής του Τομέα Δικαιωμάτων του ΣΥΡΙΖΑ και της Νεολαίας ΣΥΡΙΖΑ θα πραγματοποιηθεί όταν φτάσει το πλοίο, πιθανόν αύριο το απόγευμα.\nΘα υπάρξει ενημέρωση για την νέα ώρα άφιξης.\nΚοινό κάλεσμα του Τμήματος Προσφυγικής – Μεταναστευτικής Πολιτικής του Τομέα Δικαιωμάτων του ΣΥΡΙΖΑ και της Νεολαίας ΣΥΡΙΖΑ για την υποδοχή προσφύγων στον Πειραιά\nΤο Τμήμα Προσφυγικής - Μεταναστευτικής Πολιτικής του ΣΥΡΙΖΑ και η Νεολαία ΣΥΡΙΖΑ μαζί με άλλες συλλογικότητες και αλληλέγγυους θα είναι και πάλι εκεί, για να τους υποδεχθούν και να τους ευχηθούν «Καλή Χρονιά». Για να ευχηθούν μια στέγη για όλους, ένα σχολείο για όλα τα παιδιά.


Πάτρα: Ανακοίνωση της Παναχαϊκής για την τελετή ανάδειξης του υπερπρωταθλητή της Football League | aflam\nΠάτρα: Ανακοίνωση της Παναχαϊκής για την τελετή ανάδειξης του υπερπρωταθλητή της Football League\nΟ πρόεδρος της Football League κ. Καλογιάννης ανακοίνωσε προσωπικώς στον πρόεδρο της ΠΑΕ Παναχαϊκή κ. Αλέξη Κούγια ότι η Football League θα τον βραβεύσει πριν την έναρξη του αγώνα για την ανάδειξη του υπερπρωταθλητή, που θα γίνει στο στάδιο της Αγυιάς…\nστις 22/05/2011, για τα όσα έχει προσφέρει στην ελληνική κοινωνία και στο ελληνικό ποδόσφαιρο.\nΤην βράβευση θα κάνει προσωπικά ο κ. Καλογιάννης.\nΕπιπλέον, νυχτερινός θα είναι ο τελικός για την ανάδειξη του υπερπρωταθλητή της Football League.\nΗ ΠΑΕ Παναχαϊκή ευχαριστεί τον Δήμαρχο Πατρέων Γιάννη Δημαρά και την αντιδήμαρχο κ. Βίβιαν Σαμούρη για την υποδοχή και την φιλοξενία που επεφύλαξαν στην διοίκηση, τους προπονητές και τους ποδοσφαιριστές μας.\nΤο ΔΣ της ΠΑΕ Παναχαϊκή θεωρεί υποχρέωση της να εκφράσει την ικανοποίηση της για την αισθητική αλλά και το περιεχόμενο των λόγων του κ. Δημάρχου που αντικατοπτρίζουν πλήρως την αισθητική και την φιλοσοφία της διοίκησης της ΠΑΕ Παναχαϊκή.\nΟ κ. Αλέξης Κούγιας τις επόμενες ημέρες θα επισκεφτεί προσωπικά τον κ. Δημαρά για να συζητήσει μαζί του για την εξεύρεση λύσεων για τα προβλήματα του σταδίου της Αγυιάς αλλά και για τα προβλήματα προπονητικού κέντρου που αντιμετωπίζει η ΠΑΕ Παναχαϊκή.\nΟ Σεβασμιότατος Μητροπολίτης Πατρών κ. Χρυσόστομος στις 19 Μαΐου 2011 και ώρα 20:30μ.μ. θα παραθέσει δείπνο την Παναχαϊκή τιμώντας την για την κατάκτηση του πρωταθλήματος και την άνοδο της στη Football League.


Winmasters CY Bonus 111€ | Αξιολόγηση (Ιούνιος 2022)\nΑξιολόγηση της Winmasters Cy\nΠεριγραφή της Winmasters Cy\nΗ Winmasters αποτελεί μία από τις νέες εταιρίες στο χώρο του αθλητικού στοιχήματος. Με έτος ίδρυσης το 2014, απέκτησε άδεια λειτουργίας στην Ελλάδα στα τέλη του 2017 (και άρχισε να δραστηριοποιείται το 2018), ενώ για την κυπριακή αγορά η άδειά της ανανεώθηκε το Μάιο του 2018. Παράλληλα, διαθέτει άδεια στη Μάλτα και στη Ρουμανία.\nΜε δεδομένη τη… νεαρή ηλικία της, μπορούμε να πούμε ότι η πρόοδος της εταιρίας είναι συνεχής, το προϊόν της βελτιώνεται διαρκώς και η σταδιακή αύξηση της εμπειρίας συμβαδίζει με την άνοδο της ποιότητας των προσφερόμενων υπηρεσιών. Ξεκινώντας να απαριθμούμε τα ατού της, δε γίνεται να μην αναφέρουμε τις ανταγωνιστικές αποδόσεις, σημειώνοντας παράλληλα ότι στα εμπορικά πρωταθλήματα η γκανιότα της κυμαίνεται γύρω στο 4,5%, ποσοστό σίγουρα ελκυστικό για τον παίκτη.\nΤα αθλήματα που προσφέρονται προς στοιχηματισμό είναι πολλά, όπως φυσικά είναι μεγάλος και ο όγκος των προσφερόμενων αγορών (πλήθος Combo Bets και ειδικών στοιχημάτων). Σημαντικό ατού για την εταιρία είναι ότι ανήκει στο μικρό κύκλο αυτών που έχουν συμπεριλάβει στο μενού τους το Ασιατικό Χάντικαπ, μία επιλογή που αναζητείται ολοένα και περισσότερο από τους παίκτες. Ιδιαίτερα εξελιγμένο είναι και το Live Betting της Winmasters CY, το οποίο «τρέχει» πάνω στην κορυφαία πλατφόρμα της SB Tech. Είναι χαρακτηριστικό ότι η εταιρία προσφέρει 60.000 αθλητικά γεγονότα στο pregame και 25.000 αθλητικά γεγονότα στο live σε μηνιαία βάση. Φυσικά, ο παίκτης έχει και τη δυνατότητα ζωντανής παρακολούθησης αγώνων μεγάλων κατηγοριών μέσω Live Streaming. Μάλιστα, στις 6/5/2019 η εταιρία πρόσθεσε και τη λειτουργία του Cash Out*, κάνοντας ακόμα πιο ενδιαφέρουσα την εμπειρία του ζωντανού στοιχηματισμού.\nΦυσικά, η Winmasters Cyprus δε θα μπορούσε να μην ακολουθεί την εξέλιξη της τεχνολογίας κι έτσι διαθέτει… κανονικά mobile version, η οποία μάλιστα χαρακτηρίζεται από την υψηλή ποιότητά της, την ταχύτητα, αλλά και τη φιλικότητα προς το χρήστη. Διαθέσιμη είναι, παράλληλα, και η εφαρμογή (app) για λογισμικά Android και iOS. Σημειώστε, επίσης, ότι όλες οι προσφερόμενες αγορές της desktop version είναι διαθέσιμες τόσο στην έκδοση για κινητά και tablet, όσο και στην εφαρμογή (pregame και live στοίχημα, κουπόνι ημέρας, ειδική κατηγορία για τις κυπριακές ομάδες κλπ.).\nΤαυτόχρονα, η εταιρία προσπαθεί να πραγματοποιήσει βήματα εξέλιξης και στο κομμάτι της εξυπηρέτησης πελατών, με την πρόσφατη προσθήκη του Live Chat (όχι, όμως, σε 24ωρη βάση) να κινείται προς αυτή την κατεύθυνση. Στο πλαίσιο, επίσης, της όσο το δυνατόν μεγαλύτερης ικανοποίησης των πελατών της, διαθέτει πολλές και ενδιαφέρουσες προσφορές*, τόσο για το pregame όσο και για το live. Ταυτόχρονα, έχει μεριμνήσει για ένα εξαιρετικό μπόνους εγγραφής. Αναφέρουμε ενδεικτικά το Pulse Bet*, το οποίο αφορά μόνο το ζωντανό στοίχημα και τους χρήστες κινητών, και τη δυνατότητα απόκτησης μπόνους έως και 50€ σε περίπτωση σύστασης φίλων.\nΌσον αφορά τις πληρωμές, παρατηρείται ποικιλία τρόπων κατάθεσης, αλλά και ανάληψης, και είναι βασικό ότι οι συναλλαγές πραγματοποιούνται με ασφάλεια, νομιμότητα και εγκυρότητα. Παρατηρείται, βέβαια, μία μικρή καθυστέρηση στην έγκριση του αιτήματος ανάληψης, όταν όμως αυτό συμβεί, η διαδικασία ολοκληρώνεται πολύ σύντομα.\nΓια να αποκτήσετε τη δυνατότητα να τοποθετήσετε τα στοιχήματά σας στη Winmasters, θα χρειαστεί να κάνετε κατάθεση χρημάτων στο λογαριασμό σας στην εταιρία, ενώ μέσω του λογαριασμού πραγματοποιούνται και οι αναλήψεις. Οι τρόποι καταθέσεων που παρέχει η εταιρία είναι οι χρεωστικές/πιστωτικές κάρτες (VISA, Mastercard, Maestro), η Paysafecard, η Skrill και η Neteller. Η συναλλαγή είναι άμεση, ενώ δεν υπάρχει χρέωση σε κανέναν από τους τρόπους καταθέσεων.\nΓια τις αναλήψεις διατίθενται οι ίδιοι τρόποι, ενώ υπάρχει και η γρήγορη τραπεζική μεταφορά (ούτε εδώ υπάρχει χρέωση). Η ολοκλήρωση ανάληψης μέσω καρτών και μέσω γρήγορης τραπεζικής μεταφοράς απαιτεί 3-5 εργάσιμες ημέρες, ενώ στα δύο e-wallets και στην Paysafecard η διαδικασία ολοκληρώνεται εντός 24 ωρών.\nΜε δεδομένο ότι η Winmasters αποτελεί μία από τις νέες εταιρίες στο χώρο, είναι λογικό να μην έχει αναπτύξει όλη την γκάμα διαθέσιμων τρόπων επικοινωνίας και να χρειάζεται κάποια ακόμα βήματα προόδου στο κομμάτι της εξυπηρέτησης πελατών. Αυτό δε σημαίνει ότι βρίσκεται και πολύ πίσω. Το σημαντικό είναι ότι η εξυπηρέτηση γίνεται στην ελληνική γλώσσα επτά ημέρες την εβδομάδα (Δευτέρα -Κυριακή) στο ωράριο 10:00 – 23:00. Για να επικοινωνήσετε με την εταιρία έχετε τη δυνατότητα αποστολής e-mail ή συμπλήρωσης της ειδικής φόρμας επικοινωνίας. Τέλος, όπως αναφέρθηκε και παραπάνω, έχει προστεθεί πρόσφατα και το Live Chat, μία υπηρεσία που λειτουργεί από Δευτέρα ως Παρασκευή στο ωράριο 12:00 – 20:00.\nΕίπαμε και παραπάνω ότι η πλατφόρμα της SB Tech εξασφαλίζει μία συναρπαστική εμπειρία στη Winmasters όσον αφορά το Live Betting. Προκειμένου να μεταφερθείτε στο σχετικό μενού, χρειάζεται να επιλέξετε «Live Στοίχημα» στο πάνω μέρος της αρχικής σελίδας. Μέσα στην πλατφόρμα τα γεγονότα είναι ταξινομημένα ανά άθλημα και οι διαθέσιμες επιλογές καλύπτουν, όπως είναι λογικό, ολόκληρο το 24ωρο. Όσον αφορά τις στοιχηματικές αγορές, φυσικά είναι πολύ περισσότερες στο ποδόσφαιρο, όμως και σε άλλα αθλήματα προσφέρονται αρκετές. Είναι, επίσης, εύλογο ότι τα σαββατοκύριακα μέσα στη στοιχηματική – αγωνιστική σεζόν θα βρείτε περισσότερες επιλογές για live στοιχηματισμό, με δεδομένο ότι διεξάγονται οι μεγαλύτερες ευρωπαϊκές λίγκες (Premier League, La Liga κλπ.), όπως επίσης η ελληνική Superleague και το κυπριακό πρωτάθλημα. Δε λείπουν, όμως, και τα παιχνίδια από το NBA, αγώνες χόκεϊ, μπάσκετ, τένις, βόλεϊ, μπάντμιντον και πολλών άλλων αθλημάτων.\nΤέλος, πρέπει να αναφέρουμε και την ύπαρξη της υπηρεσίας Livescore (κλικάρετε «Live Αποτελέσματα» στην γκρι μπάρα που βρίσκεται στο πάνω μέρος της αρχικής σελίδας), όπου μπορείτε να ενημερώνεστε live για τα παιχνίδια (όλων των αθλημάτων) στα οποία έχετε στοιχηματίσει, όπως επίσης να βρίσκετε αποτελέσματα αγώνων που ολοκληρώθηκαν, αλλά και το πρόγραμμα των επόμενων αγώνων.\nΗ δυνατότητα παρακολούθησης αγώνων μέσω Live Streaming είναι ένας από τους παράγοντες, στους οποίους οι παίκτες δίνουν τη μεγαλύτερη προσοχή, όσον αφορά την επιλογή της στοιχηματικής εταιρίας στην οποία θα εγγραφούν. Η Winmasters παρέχει στους πελάτες της αυτή τη δυνατότητα, αν και πρέπει να τονίσουμε ότι τα παιχνίδια που προσφέρονται σε Live Streaming είναι λιγότερα, σε σχέση με την γκάμα που παρατηρείται σε άλλες εταιρίες. Μπορείτε να μπείτε στην υπηρεσία Πρόγραμμα Live Aγώνων, πατάτε πάνω στο Live Streaming και βλέπετε το ημερήσιο πρόγραμμα των αγώνων που θα δείξει η εταιρία. Οι αγώνες που παρέχονται είναι ποδοσφαίρου (Bundesliga, αυστριακό πρωτάθλημα, ελβετικό πρωτάθλημα, Lega Pro Ιταλίας), μπάσκετ, τένις, χόκεϊ επί πάγου κ.α.\nΓιατί να εγγραφώ στην Winmasters Cy\nΜπορεί η Winmasters να αποτελεί μία από τις νέες εταιρίες στο χώρο, όμως έχει καταφέρει να καθιερωθεί στις προτιμήσεις των παικτών λόγω του ελκυστικού μπόνους εγγραφής, της υπερσύγχρονης πλατφόρμας Live Betting και των ανταγωνιστικών αποδόσεων. Στην εταιρία θα βρείτε, επίσης, πλήθος αθλημάτων για στοιχηματισμό και προσφορές για όλα τα γούστα.\nΣύγχρονη πλατφόρμα για Live Betting\nΕλκυστικό μπόνους εγγραφής\nΜεγάλη ποικιλία προσφορών\nΠαρουσία πολλών αθλημάτων για στοιχηματισμό\nΤο τμήμα εξυπηρέτησης πελατών δεν είναι διαθέσιμο ολόκληρο το 24ωρο\nΑπουσία τηλεφώνου επικοινωνίας\nΕπιπλέον Πληροφορίες για την Winmasters Cy\nΈχει προβλέψει ένα ελκυστικό μπόνους εγγραφής για τους νέους πελάτες της, με το winmasters bonus να είναι 100% ως 111€*. Σημειώστε, όμως, ότι για να αποκτήσετε δυνατότητα ανάληψης θα πρέπει να τζιράρετε πέντε φορές το ποσό της κατάθεσης και του μπόνους σε στοιχήματα με ελάχιστη απόδοση 1.80 (σ.σ. αν πρόκειται για στοίχημα με πολλαπλές επιλογές, οι αποδόσεις πρέπει να είναι ίσες ή μεγαλύτερες του 1.20 και η συνολική απόδοση του δελτίου τουλάχιστον 1.80).\nΑναφορικά με τις προσφορές, εδώ θα βρείτε επιλογές για όλα τα γούστα. Ξεκινάμε με το Pulse Bet*, το οποίο σχετίζεται με το live στοίχημα και αφορά τα γκολ που ενδέχεται να σημειωθούν στα επόμενα 30 δευτερόλεπτα, 1 λεπτό, 5 λεπτά και 10 λεπτά. Θα βρείτε, επίσης, το Yourbet*, το Στοίχημα Plus*, το Παραλίγο*, το Ζήτα το κι έγινε* (επιλέγετε το στοίχημα που θέλετε και η εταιρία φτιάχνει τις αποδόσεις), την Επιστροφή χρημάτων στο 0-0*, το πριμ έως και 60% στα παρολί* σε ποδόσφαιρο, μπάσκετ και τένις, αλλά και το μπόνους σύστασης φίλου* (παίρνετε μπόνους 10€ για κάθε φίλο σας που θα συστήσετε και θα κάνει εγγραφή στην εταιρία, έχοντας τη δυνατότητα να συστήσετε μέχρι 5 φίλους).\nWM Interactive Limited (Cyprus)\nΚώστα Αναξαγόρα 21, 5ος όροφος, Γραφείο 501B, Στρόβολος, 2014 Λευκωσία, Κύπρος\nWinmasters: Λίβερπουλ - Άγιαξ με τεράστια γκάμα επιλογών\nΗ Winmasters CY προσφέρει τον αγώνα Λίβερπουλ - Άγιαξ\nWinmasters: Κροατία - Πορτογαλία με τεράστια γκάμα πονταρισμάτων\nΗ Winmasters CY προσφέρει τον αγώνα Κροατία - Πορτογαλία\nWinmasters: Τσάρλτον - Λέιτον Όριεντ με δεκάδες ειδικά στοιχήματα\nΗ Winmasters CY προσφέρει τον αγώνα Τσάρλτον - Λέιτον Όριεντ\nEπιπλέον Πληροφορίες για την Winmasters Cy


Νεκρη Φυση 21, Πωλ Σεζαν | Καμβάς σε υψηλή ποιότητα\nΝεκρη Φυση 21, Πωλ Σεζαν\nΚωδικός προϊόντος: ΚΩΔ.2859\nΑγοράστε εξαιρετικούς πίνακες, τώρα μόνο στην Artivity. Καμβάς, κορνιζαρισμένος ή με πλάτη καμβά. Φτιάξτε τον δικό σας πίνακα ζωγραφικής. Προσιτές τιμές. Γνωρίζετε ότι με παραγγελίες από 80 ευρω έχετε δωρεάν έξοδα αποστολής σε ΟΛΗ την Ελλάδα; Πινακες μοντερνοι για τον αγαπημένο χώρο σας.


ΛΑΤΣΙΑΛΙ ΜΑΡΙΟΣ ΜΙΧΑΗΛ! | ΕΘΝΙΚΟΣ ΛΑΤΣΙΩΝ FUTSAL\n← Πρόγραμμα Φωτιά!\nPre game Ώρα για ντέρμπι!!!! →\nΚαλεσμένος της στήλης αυτή την εβδομάδα είναι ο Μάριος Μιχαήλ. Ο Μάριος είναι στην ομάδα από τον περασμένο Ιανουάριο πρωτοστατώντας στην αντεπίθεση που κάναμε για να αποφύγουμε τον υποβιβασμό. Φέτος ηγείται της προσπάθειας για επιστροφή στην Β΄ κατηγορία αφού έχει πετύχει 9 τέρματα και έχει βοηθήσει σημαντικά την ομάδα να βρίσκεται στην κορυφή του βαθμολογικού πίνακα.\nΜ Α Ρ Ι Ο Σ Μ Ι Χ Α Η Λ\n1) Μάριε, πέντε νίκες και μία ισοπαλία μέχρι τώρα για την ομάδα μας. Πώς βλέπεις την ομάδα μέχρι τώρα;\nΗ ομάδα βρίσκεται σε πολύ ικανοποιητικό επίπεδο για την εποχή που βρισκόμαστε. Όλοι οι παίκτες δουλεύουμε σκληρά στις προπονήσεις κάτω από την καθοδήγηση του προπονητή μας.\nΗ ομάδα φέτος δεν έχει καμία σχέση με την περσινή. Διαφέρει τόσο σε ποιότητα όσο και σε σοβαρότητα και ένα νέο στοιχείο που διακρίνω φέτος είναι η ομαδικότητα.\n3) Είσαι ο πρώτος σκόρερ της ομάδας με 9 τέρματα. Μέχρι πού θα γράψει το κοντέρ;\nΠρος το παρόν η τύχη είναι μαζί μου, ωστόσο σκοπός μου είναι να βοηθήσω την ομάδα όσο περισσότερο μπορώ ανεξαρτήτως με το ποιος θα σκοράρει.\n4) Ο κόσμος του Εθνικού την περσινή περίοδο απουσίαζε πανηγυρικά από το γήπεδο. Γιατί πιστεύεις ότι συμβαίνει αυτό; Τι μήνυμα θέλεις να τους μεταφέρεις;\nΟ κόσμος του Εθνικού δεν τυγχάνει της κατάλληλης ενημέρωσης για την ύπαρξη της ομάδας μας. Ίσως και για το άθλημα του φούτσαλ γενικότερα. Σίγουρα όμως αν αποφασίσουν να έρθουν κοντά στην ομάδα θα μας βοηθήσουν πολύ στον ψυχολογικό τομέα και παράλληλα θα ανεβάσουν την αδρεναλίνη τους.\nΟι στόχοι που θέτω σε όποια ομάδα και να βρίσκομαι είναι να βοηθώ την ομάδα μου να πετυχαίνει τους στόχους της. Φέτος δεν είναι άλλοι από την άνοδο της ομάδας στην Β΄ κατηγορία.\n6) Ποιες ομάδες σου άρεσαν μέχρι τώρα και ποιες θεωρείς ότι θα κερδίσουν το πολυπόθητο εισιτήριο για την Β΄ κατηγορία;\nΟι ομάδες που ξεχώρισαν κατά την γνώμη μου είναι η Ανόρθωση και ο Αετός Γαλάτας. Θα παλέψουμε για το πρωτάθλημα μαζί με αυτές τις δυο ομάδες και η ομάδα που θα είναι πιο σταθερή θα το κερδίσει.


Η RME ιδρύθηκε στη Γερμανία το 1996 από ανθρώπους με όραμα να δημιουργήσουν καινοτόμα και εύχρηστα προϊόντα επαγγελματικού ήχου. Στόχος της RME ήταν να δόσει λύσεις στους επαγελματίες στο χώρο της μουσικής και των studio παραγωγών, διατηρώντας υψηλή την ποιότητα των προϊόντων της και συνδυάζοντας λογικές τιμές για να μπορούν να είναι προσιτά από όλους. Κυρίως κατασκευάζει κάρτες ήχου, οι οποίες είναι είναι αξιόλογες και ήδη έχουν κερδίσει την προτίμηση των μουσικών παραγωγών, καθώς και των επαγγελματιών μουσικών, ενώ έχουν ήδη διακριθεί με βραβεία για την υψηλή ποιότητα, την ευχρηστία και τη λειτουργικότητα, που τα διακρίνει. Οι κάρτες ήχου RME και οι προενισχυτές μικροφώνου είναι ιδανικές για χρήση σε studio και μουσικές παραγωγές. Στο DJShop θα βρείτε μεγάλη ποικιλία από κάρτες ήχου REM, σε μεγάλη διαθεσιμότητα και πολύ ανταγωνιστικές τιμές.\nHDSPe AIO από την RME, πρόκειται για την πιο ευέλικτη επιλογή κάρτας ήχου PCI καθώς η HDSP-E AIO PCI προσφέρει εξαιρετικές δυνατότητες που δύσκολα συναντά κανείς σε τέτοιου είδους κάρτες.\nRME HDSPE AIO ΚΑΡΤΑ ΗΧΟΥ PCI\nHDSP 9632, επαγγελματική κάρτα ήχου από την RME με converters AD-DA στα 192 khz. Balanced stereo αναλογικά in και out 192 kHz/24 bit, 110 dB SNR. Προαιρετικές αναλογικές expansion κάρτες με 4 balanced in ή out, 1 ADAT digital I/O, για υποστήριξη 96 kHz S/MUX.\nRME HDSP 9632 ΚΑΡΤΑ ΗΧΟΥ PCI\nHDSP 9652 από την RME, κάρτα PCI Plug & Play με ψηφιακές εισόδoυς/εξόδους ADAT optical (TOS link Χ 3) 24 ψηφιακών καναλιών ADAT format έως 24-bit 96kHz και ομοαξονική (coaxial) S/PDIF και AES/EBU 24-bit και 96kHz. 9-pin υποδοχή για συγχρονισμό ADAT.\nRME HDSP 9652 ΚΑΡΤΑ ΗΧΟΥ PCI


ShowTime-cy: ΜΗΤΡΟΚΤΟΝΟΣ "ΑΥΤΟΣ ΕΙΝΑΙ Ο ΛΟΓΟΣ ΠΟΥ ΕΣΦΑΞΑ ΤΗ ΜΑΝΑ ΜΟΥ.."\nΜΗΤΡΟΚΤΟΝΟΣ "ΑΥΤΟΣ ΕΙΝΑΙ Ο ΛΟΓΟΣ ΠΟΥ ΕΣΦΑΞΑ ΤΗ ΜΑΝΑ ΜΟΥ.."\nΕνώπιον του Επαρχιακού Δικαστηρίου Λευκωσίας οδηγήθηκε χθες ο 36χρονος που φέρεται να τραυμάτισε θανάσιμα τη 65χρονη μητέρα του Ελπινίκη Κυριάκου την ώρα που βρισκόταν στο υπνοδωμάτιό της, στο σπίτι τους στο Άγιο Δομέτιο.\nΟ 36χρονος που αντιμετωπίζει ψυχολογικά προβλήματα, πήρε προχθές εξιτήριο από τις υπηρεσίες ψυχιατρικής υγείας, καθώς οι γιατροί έκριναν ότι μπορεί πλέον να παρακολουθήσει τη δικαστική διαδικασία.\nΌπως ανέφερε ο δράστης, ο λόγος που τραυμάτισε θανάσιμα τη μητέρα του ήταν επειδή ήταν θυμωμένος μαζί της επειδή του είπε να φύγει από το σπίτι, ενώ σε άλλο σημείο της κατάθεσής του είπε πως δεν αντιλήφθηκε ότι τη σκότωσε.\nΤο φονικό έγινε το πρωί της 11της Νοεμβρίου, όταν ο 36χρονος τραυμάτισε στο λαιμό τη μητέρα του, την ώρα που κοιμόταν στο υπνοδωμάτιό της. Ακολούθως, όπως είπε, έπλυνε τα μαχαίρια στο νιπτήρα του αποχωρητηρίου, και μετέβη στον Αστυνομικό Σταθμό και ομολόγησε ότι σκότωσε τη μητέρα του.\nΤο δικαστήριο διέταξε την τριήμερη κράτησή του, ενώ ο 36χρονος αντιμετωπίζει το αδίκημα του φόνου εκ προ μελέτης.24news ΒΡΕΙΤΕ ΜΑΣ ΣΤΟ FACEBOOK ΕΔΩ ΚΑΙ ΔΙΑΒΑΣΤΕ... ΣΗΜΕΡΑ ΤΙΣ ΑΠΟΚΑΛΥΨΕΙΣ ΤΟΥ... ΑΥΡΙΟ


ο βασιλιάς των ερυθρών σταφυλιών του ελληνικού νότου. Πανέμορφο και περιζήτητο, καλλιεργείται αποκλειστικά στην Νεμέα. Τα κρασιά του, με ωραιότατη πορφυρή φορεσιά χαρακτηρίζονται από πλούσια, βελούδινη γεύση.\nλευκό σταφύλι με λουλουδάτα αρώματα που καλλιεργείται κυρίως στα νησιά των Κυκλάδων. Οι εμφιαλώσεις του, ως μονοποικιλιακό είναι σπάνιες, καθώς συνήθως συμμετέχει στο χαρμάνι του ΠΟΠ Σαντορίνη, ξηρού και γλυκού (Vinsanto).\nτο κυρίαρχο σταφύλι της Σαντορίνης που έχει μεταναστεύσει με επιτυχία στη Χαλκιδική, την Επανομή, τη Δράμα, το Παγγαίο και την Πελοπόννησο. Λευκό, διατηρεί αρκετά υψηλή οξύτητα, ακόμη και στην πλήρη ωρίμανσή του. Τα κρασιά του, με πλούτο και ζωηρό χαρακτήρα αναγνωρίζονται από τα αρώματα λεμονανθών και εσπεριδοειδών.\nερυθρό, εξαιρετικά σπάνιο σταφύλι, που καλλιεργείται στη Δυτική Πελοποννησο και τα νησιά του Ιονίου Πελάγους. Τα κρασιά της, συνήθως σε χαρμάνι με ελληνικές ή διεθνείς ποικιλίες, έχουν ζωηρό, σκούρο χρώμα και ανταποκρίνεται έξοχα στην παλαίωση στο βαρέλι.\nπαλιά ποικιλία της Κρήτης. Ένα ευαίσθητο λευκό σταφύλι που όταν καλλιεργείται με φροντίδα και... μετριοπάθεια στις αποδόσεις δίνει ευχάριστα κρασιά με λουλουδένια και φρουτώδη αρώματα.\nσπάνιο λευκό σταφύλι της Κρήτης (εντοπίζεται κυρίως στο Ρέθυμνο και το Ηράκλειο). Όταν καλλιεργείται σε δροσερούς αμπελώνες μεγάλου υψόμετρου εμφανίζει έντονο φρουτώδες άρωμα και ευχάριστη φρεσκάδα που ισορροπεί το γεμάτο στόμα.\nμια από τις αρχαιότερες αυτόχθονες λευκές ποικιλίες της Κρήτης, ξεχωρίζει για το άρωμά της που θυμίζει δάφνη, εξ' ου και το όνομα.\nακραιφνώς κρητικό σταφύλι, από τις αρχαιότερες ελληνικές ποικιλίες. Ωριμάζει αρκετά πρώιμα μέσα στον Ιούλιο, εξ' ου και το όνομά του: Ιουλιάτικο-Λιάτικο. Ποικιλία με υψηλό δυναμικό, αναδεικνύει στο βέλτιστο τον ποιοτικό χαρακτήρα της όταν ωριμάζει αρκετά.\nερυθρή αιγαιοπελαγίτικη ποικιλία που κατοικοεδρεύει στα όμορφα νησιά μας: στην Πάρο, τη Ρόδο και την Κρήτη. Επειδή είναι κάπως... δύστροπη, οινοποιείται μαζί με άλλα σταφύλια που μειώνουν τον τραχύ της χαρακτήρα και προσθέτουν πιο φίνες νότες στα καθαρά γήινα αρώματά της (με τη Μονεμβασιά στην Πάρο και το Κοτσιφάλι στην Κρήτη).\nη ερυθρή πρόταση της Σαντορίνης. Ένα από τα πολλά άγνωστα σταφύλια του Κυκλαδίτικου αμπελώνα, που οι προσπάθειες των οινοποιών –προς τέρψη των οινόφιλων- κατάφεραν να σώσουν από την εξαφάνιση. Κρασί με χαρακτήρα και ένταση, όπως και οτιδήποτε από το αγαπημένο νησί.\nμεγάλη και διάσημη οικογένεια σταφυλιών που καλλιεργούνται με ποικίλα ονόματα σ' όλες σχεδόν τις αμπελουργικές χώρες. Μεγάλη και η ποικιλία των κρασιών που μας χαρίζουν, από παλαιωμένα γλυκά έως φρέσκα, φρουτώδη αφρώδη. Όλα τους όμως ξεχωρίζουν για το εντυπωσιακό τους άρωμα.\nκαλλιεργείται στο οροπέδιο της Μαντινείας και στη νότια Πελοπόννησο, για την παραγωγή λευκών κρασιών με έντονο και εύκολα αναγνωρίσιμο άρωμα. Με μοσχατίζουσες νότες που στην πιο καθαρή τους έκφραση θυμίζουν τριαντάφυλλο, ενώ στα πιο πολύπλοκα κρασιά μπορούν να πλαισιωθούν από αρώματα μέντας και λεμονιού.\nη εκλεκτή ερυθρή ποικιλία της Βόρειας Ελλάδας, της Νάουσας, της Γουμένισσας, του Αμυνταίου, της Ραψάνης. Τα σταφύλια της έχουν έντονα κόκκινο, μαύρο χρώμα και όξινη γεύση, ακόμη και όταν είναι ώριμα. Έτσι δικαιολογείται το όνομά της και η χαρακτηριστική γεύση των κρασιών της, που νεαρά είναι στυφά και ατίθασα, με τον χρόνο όμως μαλακώνουν αποκτώντας μοναδική πολυπλοκότητα, ωραιότατο μπουκέτο και νοστιμιά.\nκρασιά από Ροδίτη φτιάχνονται σχεδόν σ' ολόκληρη την Ελλάδα με καλύτερα όμως αποτελέσματα στην ορεινή Πάτρα, τη Μακεδονία (Μεσημβρία, Πέλλα, Βερτίσκος, Χαλκιδική) και τη Θεσσαλία. Όταν κρατηθούν χαμηλές οι στρεμματικές αποδόσεις και προσεχθεί η οινοποίησή του, ο Ροδίτης μας δίνει ελαφριά και ευκολόπιοτα κρασιά που μοσχοβολούν φρέσκα εσπεριδοειδή, μήλα και αχλάδια.\nτο πιο διαδεδομένο σταφύλι του Ελληνικού αμπελώνα. Καλλιεργείται στην Αττική και σ' ολόκληρη την Κεντρική Ελλάδα. Μαζί με τον Ροδίτη, είναι τα κύρια σταφύλια που χρησιμοποιούνται στην παραγωγή της ρετσίνας.


Ηχοθεραπεία – AstroBoro\nΓράφει : Καλλιόπη Πατέντα\nΟι Αρχαίοι Έλληνες είναι οι πρόδρομοι της Μουσικοθεραπείας.\nΜόνο αυτοί απ όλους τους αρχαίους λαούς την χρησιμοποίησαν συστηματικά για την θεραπεία σωματικών και ψυχικών παθήσεων.\nΟ Πυθαγόρας θεωρείται πως ανακάλυψε την αριθμητική σχέση των δονήσεων 2 ήχων ενός διαστήματος. Μερικές απλές σχέσεις όπως π.χ. μεταξύ των φθόγγων μιας οκτάβας τις θεωρεί «αρμονικές», όντας βέβαιος ότι και στο σύμπαν ισχύουν παρόμοιοι κανόνες (π.χ. μεταξύ των τροχιών των πλανητών) καθώς και μέσα στην ανθρώπινη ψυχή.\nΤο σύμπαν, η ανθρώπινη ψυχή κι η μουσική διέπονται από τις ίδιες αρμονικές αρχές.\nΕάν η ισορροπία των αντιθέσεων στην ψυχή διαταραχθεί, προκύπτουν ψυχικές ασθένειες.\nΗ μουσική μπορεί να επαναφέρει την αρμονία της ψυχής. Ο Πλάτωνας δίδασκε ότι η μουσική δεν δόθηκε στον άνθρωπο για να διασκεδάζει τις αισθήσεις του αλλά για να γαληνεύει τα βάσανα της ψυχής και του σώματος.\nΟ Αριστοτέλης υποστήριζε ότι η συγκίνηση που προκαλεί η μουσική μπορεί να διώξει κάθε ψυχολογική ένταση.\nΟ Ασκληπιός χρησιμοποίησε την μουσική για την θεραπεία των νευρώσεων.\nΟ Αμερικανός μουσικοθεραπευτής Dr. Arthur W. Harvey διδάσκει ότι η αρρώστια είναι δυσαρμονία της κατάστασης δόνησης του ανθρώπου.\nΜουσική η οποία είναι συνεχώς δυνατή και γρήγορη μπορεί να προκαλέσει συντονισμό με το συμπαθητικό σύστημα και να έχει ως αποτέλεσμα υπερβολική παραγωγή αδρεναλίνης. Αυτό έχει ως συνέπεια να νιώθουμε υπερένταση ή ακόμα αποδυνάμωση της ενέργειάς μας.\nΑντίθετα η μουσική που είναι πιο αργή από τον χτύπο της καρδιάς κι όχι δυνατότερη από 70 ντεσιμπέλ έχει θετική επίδραση στην υγεία μας.\nΟμοιόμορφες ακολουθίες ήχων με υψηλή μονοτονία μπορούν να μειώσουν το άγχος και την επιθετικότητα. Αυτές οι σωματικές αντιδράσεις έχουν ως αποτέλεσμα μια κατά 20 φορές πιο δυνατή χαλάρωση, η οποία αποτελεί ιδανική προϋπόθεση για κάθε είδους θεραπείας.\nΠολλοί αναρωτιούνται πώς οι ηχογαβάθες από το Θιβέτ έχουν τόσο ισχυρή επίδραση πάνω στο σώμα, που το χαλαρώνουν και το ενεργοποιούν.\nΗ απάντηση βρίσκεται στο ιδιαίτερο φάσμα ήχων των ηχογαβαθών.\nΟ συντονισμός είναι η βάση της θεραπείας μέσω του ήχου και της μουσικής επειδή η αρχή στην ακουστική του συντονισμού δεν ισχύει μόνο για τα όργανα μουσικής αλλά και για το ανθρώπινο σώμα. Όταν τα κύματα ήχου εισέλθουν στο σώμα, τα ζωντανά κύτταρα αρχίζουν κι αυτά να δονούνται και προσπαθούν να επαναφέρουν και να ενδυναμώσουν την κατάσταση υγείας.\nΟι συχνότητες των τόνων των ηχογαβαθών διευκολύνουν τον εγκέφαλο στην ελάττωση της ταχύτητας του ρυθμού εργασίας του. Ο εγκέφαλος μεταβαίνει από την κατάσταση Βήτα στην Άλφα ή ακόμα και στην περιοχή Θήτα, η οποία εμφανίζεται μόνο κατά την διάρκεια του ύπνου και του βαθύ διαλογισμού.\nΌταν φοβόμαστε, ο εγκέφαλος βρίσκεται στην κατάσταση Βήτα. Ο φόβος σχετίζεται και με την επιθετικότητα (γρήγορα κύματα Βήτα). Οι βόμβοι της ηχητικής σύστασης των γαβαθών βοηθούν τον εγκέφαλο να μεταβεί από την κατάσταση Βήτα στην Άλφα. Εξωτερικά αυτό γίνεται φανερό ως καθησύχαση κι ανακούφιση από φόβους κι εντάσεις.\nΨυχολογικές έρευνες έχουν αποδείξει ότι ο φόβος μειώνει την ευφυΐα του ανθρώπου.\nΜέσω της ηχοθεραπείας το άτομο χαλαρώνει. Όταν είμαστε χαλαροί το ίδιο το σύστημά μας αναλαμβάνει να θεραπεύσει οποιαδήποτε δυσαρμονία υπάρχει στα εσωτερικά μας όργανα.\nΕπομένως μέσω της ηχοθεραπείας μπορούμε να είμαστε υγιείς, χαρούμενοι, ευφυείς, δημιουργικοί και σε επαφή με τον εαυτό μας και το Σύμπαν.


Η απογραφή του 1896 στην επαρχία Δομοκου! - neomonastirinews\nHome / ΙΣΤΟΡΙΑ / ΤΟΠΙΚΗ ΙΣΤΟΡΙΑ / Η απογραφή του 1896 στην επαρχία Δομοκου!\nΗ απογραφή του 1896 στην επαρχία Δομοκου!\nΗ απογραφή του 1896 στην επαρχία Δομοκου! Reviewed by kalimerisnikos on Απριλίου 17, 2017 Rating: 5


Μίκη Θεοδωράκη, αιωνίως ευγνώμονες '); });\nΜίκη Θεοδωράκη, αιωνίως ευγνώμονες\nΓΙΑΝΝΗΣ ΦΙΛΕΡΗΣ Γ. ΦΙΛΕΡΗΣ 02.09.2021 | 17:05\nΟ κορυφαίος Έλληνας μουσικοσυνθέτης, Μίκης Θεοδωράκης © DAVID REDFERN/GETTY IMAGES/IDEAL IMAGE\nΈνας αποχαιρετισμός στον Μίκη δεν είναι εύκολος. Ο Γιάννης Φιλέρης προσπαθεί να βάλει στη σειρά μερικές σκέψεις, μετά το θάνατο ενός ανθρώπου στον οποίο είμαστε όλοι αιωνίως ευγνώμονες\nΗ μουσική του Μίκη ήταν όπως ίδιος. Ίσως, άλλωστε, ο πραγματικός Μίκης να είναι η ίδια η μουσική του. Ηφαιστειώδης, ορμητική, παρέσερνε τις αισθήσεις και το κορμί στον ρυθμό του. Ο Ζορμπάς, ο επαναστάτης ο άνθρωπος που με το έργο του παρήγαγε πολιτισμό. Μοναδικό, ατόφιο, λαϊκό. Ο Θεοδωράκης έμοιαζε να έχει γεννηθεί για να διευθύνει τα μεγάλα πλήθη στα γήπεδα. Κι όλα αυτά μελοποιώντας Ελύτη, Σεφέρη, Ρίτσο, Βάρναλη, Λειβαδίτη, Αναγνωστάκη. Τους ποιητές που θα ήξεραν μόνο οι μυημένοι, αλλά έμαθαν στίχο-στίχο, οι απλοί άνθρωποι που ουδέποτε θα μπορούσαν να φανταστούν πως θα τραγουδούσαν "της δικαιοσύνης ήλιε νοητέ" και θα ανατρίχιαζαν.\nΤην "Ρωμιοσύνη" είχε συνθέσει μέσα σε μια ώρα, με τα αίματα από τις γροθιές των χωροφυλάκων στην συγκέντρωση των Λαμπράκηδων, στα Θεοφάνια του 1966. Αφήνοντας την οικογένεια του να τον περιμένει στο τραπέζι, φουρκισμένος από την επίθεση, μελοποιούσε τα λόγια της οργής: "Αυτά τα δέντρα δεν βολεύονται με λιγότερο ουρανό". Την επόμενη μέρα, ο Γιάννης Ρίτσος έμεινε με ανοιχτό το στόμα, ακούγοντας στο πιάνο όλα τα τραγούδια της Ρωμιοσύνης.\nΑλλά ο Μίκης ξεπέρασε κατά πολύ και τα σύνορα της χώρας. Το εμβληματικό Canto General του νομπελίστα Πάμπλο Νερούδα, ταξίδεψε σε ολόκληρο τον κόσμο. Ο Χιλιανός ποιητής, που πέθανε λίγο μετά το πραξικόπημα κατά του Σαλβαδόρ Αλιέντε το 1973, είχε γράψει το "Γενικό Άσμα", έναν ύμνο για τη ζωή, τον αγώνα και την ελευθερία. Μελοποιώντας κατευθείαν στα ισπανικά (ενώ δεν ήξερε τη γλώσσα), ο Μίκης υπέγραφε ένα μοναδικό αριστούργημα. Τραγουδήθηκε στα στάδια όλου του κόσμου.\nΚαι μόνο αυτό το κομμάτι του τεράστιου έργου του, φτάνει και περισσεύει για να του είμαστε αιώνια ευγνώμονες, βάζοντας στην άκρη τις όποιες διαφωνίες μπορεί να έχει κανείς με τον "πολιτικό" Μίκη, που πολλές φορές, ξεσήκωνε θύελλα και αναδείκνυε μεγάλες αντιφάσεις. Ακόμη και οι τελευταίες του εμφανίσεις, σε ένα ετερόκλητο κοινό, που μπορεί να προερχόταν ακόμη κι από τους βασανιστές του, μπαίνουν στην άκρη, ξεχνιούνται (και παραγράφονται) μπροστά στην οριστική του αποχώρηση. Και τον απολογισμό μιας συναρπαστικής ζωής, ενός πραγματικού γίγαντα.\n✘ Ο Μίκης, που μελοποιεί τον Επιτάφιο του Ρίτσου: "Άρμεγες με τα μάτια σου το φως της οικουμένης", σαν αιώνια μουσική λεζάντα, κάτω από τη σπαραχτική φωτογραφία της μάνας του νεκρού εργάτη στην Πρωτομαγιά της Θεσσαλονίκης το 1936 και η οποία ήταν η αφορμή-έμπνευση για τον ποιητή...\n✘ Ο Μίκης, που συνθέτει ένα μοναδικό λαϊκό ορατόριο, όμοιό του δεν πρόκειται ποτέ να υπάρξει. Ο Οδυσσέας Ελύτης δεν θα μπορούσε να φανταστεί ιδανικότερη μελοποίηση των στίχων που είχε σμιλέψει λέξη, προς λέξη. Ο Μάνος Κατράκης σαγηνεύει σαν αφηγητής "Ξημερώνοντας τ’ Αγιαννιού, με την αύριο των Φώτων, λάβαμε τη διαταγή να κινήσουμε πάλι μπροστά, για τα μέρη όπου δεν έχει καθημερινές και σκόλες", ο Θόδωρος Δημητρίεφ είναι ο επιβλητικός ψάλτης που μαζί με τη βυζαντινή χορωδία δίνουν στο έργο πνοή. Αλλά όταν μετά τους πρώτους ήχους από τα μπουζούκια των Παπαδόπουλου Καρνέζη, ο Γρηγόρης Μπιθικώτσης τραγουδά "ένα το χελιδόνι και η άνοιξη ακριβή", νομίζεις τελικά ότι όταν ο Ελύτης έγραφε, ο Θεοδωράκης ήταν δίπλα του και μελοποιούσε ταυτόχρονα.\n✘ Ο Μίκης, που οργώνει την Ελλάδα με τους Λαμπράκηδες, ένα μοναδικό κίνημα νεολαίας, που τραγουδάει Ελύτη και Σεφέρη, αντί να χορεύει ανέμελα σέικ. Η αυθεντική απάντηση από νέα αγόρια και κορίτσια, σε μια μοναδική πορεία που ανακόπηκε από την βίαιη επιβολή της δικτατορίας.\n✘ Ο Μίκης, του Μαουντχάουζεν και της Ρωμιοσύνης, αλλά και των λαϊκών τραγουδιών με τον Στέλιο Καζαντζίδη και τη Μαρινέλα στις διαδοχικές "Πολιτείες", του ανταγωνισμού και της συνεργασίας με τον Μάνο Χατζιδάκι, το έτερον ιερό τέρας που έφυγε νωρίς\n✘ Ο Μίκης, που σακατεύτηκε στη Μακρόνησο και έφαγε ξύλο στη χούντα, γράφοντας για το "αίμα που πήζει στην πληγή" αλλά και τον Ανδρέα "που χτυπούσαν το βράδυ" στην ταράτσα της Ασφάλειας, οργανώνει μετά την αναχώρησή του από την Ελλάδα, ένα μοναδικό αντιστασιακό κίνημα, με τον ίδιο να πρωταγωνιστεί και να δίνει μυστικά το σύνθημα, μέσα από απαγορευμένα τραγούδια της χούντας: "Και συ λαέ βασανισμένε μη ξεχνάς τον Ωρωπό", "Είμαστε δυο, είμαστε τρεις, είμαστε χίλιοι δεκατρείς"\n✘ Ο Μίκης, αιώνια επαναστατημένος, ντυμένος στα μαύρα, να διευθύνει και να χτυπάει το πόδι του ρυθμικά στις μεγαλειώδεις συναυλίες του 1974, μετά την πτώση της χούντας. Το Καραϊσκάκη τραγουδάει για πρώτη φορά ελεύθερα, όσα τραγούδια άκουγε ... στην παρανομία, σχεδόν χαμηλόφωνα στα πικάπ μην ακούει ο χαφιές της γειτονιάς.\nΌμως ο Μίκης Θεοδωράκης δεν ήταν μόνο αυτό. Ο άνθρωπος που θα ξεσήκωνε τα πλήθη, θα έπαιρνε το μικρόφωνο και θα τραγουδούσε "σώπα όπου να' ναι θα σημάνουν οι καμπάνες". Πίσω από τα σύρματα των στρατοπέδων της εξορίας, μέσα στις φυλακές, αλλά και αργότερα στα χρόνια της ελευθερίας, ο Μίκης ήταν βαθιά εσωτερικός, ευαίσθητος ακόμη και ερωτικός.\nΗ μάνα μας νανούριζε με το "κοιμήσου αγγελούδι μου", η "άμορφη πόλη", οι "δρόμοι παλιοί", αργότερα "σημαδεμένος από την αγάπη" δείχνουν και τον άλλο Μίκη. Πολύ πιο σύνθετο από την επιβλητική του παρουσία στα γήπεδα, στις λαϊκές συγκεντρώσεις, στον μαζικό ενθουσιασμό. Όσο κι αν τα συμβόλιζε όλα αυτά ο Μίκης, είναι ο ίδιος που τραγουδούσε (τους μαγικούς στίχους του αδερφού του Γιάννη)\nTAGS ΜΙΚΗΣ ΘΕΟΔΩΡΑΚΗΣ ΕΛΛΑΔΑ


Ατυχοι οι Νέοι Ανδρες του ΝΟΧ | athlitiko\nΑτυχοι οι Νέοι Ανδρες του ΝΟΧ\nΠόλο 13 Μαρτίου 2017, 16:10\nΑτυχη αποδείχτηκε η ομάδα πόλο Νέων Ανδρών του Ναυτικού Ομίλου Χανίων χάνοντας στην κυριολεξία στα γκολ την πρόκριση για την τρίτη φάση του πρωταθλήματος.\nΤο συγκρότημα του Ηλία Μαχαίρα κόντραρε στα ίσια τον Ολυμπιακό αλλά και τον Πανιώνιο, διεκδικώντας τη νίκη, χάνοντας ωστόσο με το τελικό σκορ 11-10 και 10-9 αντίστοιχα με συνέπεια να αποκλειστεί. Ειδικότερα το ματς με τον Ολυμπιακό είχε συγκλονιστική εξέλιξη, με τον ΝΟΧ να προηγείται με 10-9 δευτερόλεπτα πριν το τέλος, αλλά δύο κακές στιγμές και ειδικότερα ένα γκολ από… σπόντα υποχρέωσε σε ήττα τους Χανιώτες πολίστες που είχαν μια εξαιρετική απόδοση.\nΕπίσης, στο ματς με τον Πανιώνιο ο ΝΟΧ παρά την πολύ μεγάλη κούραση διεκδίκησε τη νίκη, η οποία όμως κρίθηκε υπέρ των “κυανερύθρων”.\nΠοδαρικό με ήττα ο ΝΟΡ στη β’ φάση της Β’ Εθνικής\nΟι λεβέντες του Μαχαίρα: Δεν έγινε στο Τόκιο ίσως γίνει τώρα στη Βαλέτα…\nΜαχαίρας: Περήφανος γι’ αυτά τα παιδιά\nΝΟΧ: Οι Χανιώτες έκαναν το θαύμα τους!\nΣτον τελικό για πρωταθλητές Ευρώπης οι έφηβοι του Μαχαίρα!


Ποιες είναι οι διαφορές μεταξύ εμπορικών και ιδιωτικών απαιτήσεων\nΑν θέλετε να αναθέσετε την αίτηση σας για είσπραξη απαιτήσεων, τότε πρέπει να γνωρίζετε ότι υπάρχουν διάφοροι οργανισμοί είσπραξης χρεών που μπορούν να σας βοηθήσουν στη συλλογή του ανεξόφλητου τιμολογίου σας. Για να βρείτε τον κατάλληλο εταίρο, είναι σημαντικό να συνειδητοποιήσετε ότι υπάρχει διαφορά μεταξύ της είσπραξης οφειλών από ιδιώτες και της είσπραξης οφειλών από επιχειρήσεις.\nΕίσπραξη απαιτήσεων εναντίων ιδιωτών\nΗ είσπραξη χρέους από ιδιώτη περιλαμβάνει εκκρεμή τιμολόγια μεταξύ της εταιρείας και του καταναλωτή. Για παράδειγμα, μη καταβληθέντες λογαριασμοί από την ασφάλιση υγείας, από ενοίκια ή από υποθήκες υπερημερίας. Σε αυτή την κατηγορία συνήθως ειδικεύονται εισπρακτικές εταιρείες και όχι δικηγορικά γραφεία.\nΈνας ιδιώτης-οφειλέτης χρειάζεται διαφορετική αντιμετώπιση από ότι μια εταιρεία – οφειλέτης. Σε ορισμένες περιπτώσεις ο ιδιώτης μπορεί να ανήκει σε μια ευάλωτη ομάδα ατόμων που αντιμετωπίζουν πληθώρα προβλημάτων χρέους. Η γνώση αυτής της ομάδας-στόχου είναι σημαντική για είναι επιτυχής η διαδικασία είσπραξης χρεών.\nΕπιπλέον, η νομοθεσία στον τομέα της είσπραξης χρεών των καταναλωτών είναι αυστηρότερη σε πολλές χώρες από τη είσπραξη χρεών των εταιρειών. Οι καταναλωτές λαμβάνουν μεγαλύτερη προστασία από τις εταιρείες επειδή οι εταιρείες αναμένεται να είναι καλύτερα προετοιμασμένες και εκπαιδευμένες στον τομέα των νομικών υποθέσεων.\nΕίσπραξη απαιτήσεων εναντίων επιχειρήσεων\nΗ είσπραξη οφειλών έναντι επιχειρήσεων γίνεται όταν υπάρχουν εκκρεμή τιμολόγια μεταξύ δύο εταιρειών (B2B). Ένα ανεξόφλητο τιμολόγιο επιχείρησης συχνά μπορεί να προκύψει από αρκετά διαφορετικούς λόγους από ένα ανεξόφλητο τιμολόγιο ιδιώτη. Για παράδειγμα, η άρνηση πληρωμής του τιμολογίου από τον οφειλέτη μπορεί να προκύψει από διενέξεις σχετικά με τους όρους που υπάρχουν στο συμβόλαιο.\nΗ είσπραξη χρεών από επιχειρήσεις απαιτεί νομική γνώση των επιχειρήσεων και των εμπορικών συμβάσεων. Επιπλέον, είναι σημαντικό για τις εταιρείες να διατηρήσουν τις εμπορικές σχέσεις τους με τους πελάτες τους.\nΣτις περισσότερες ευρωπαϊκές χώρες δεν υπάρχει αυστηρή νομοθεσία στον τομέα της είσπραξης οφειλών για επιχειρήσεις. Οι επιχειρήσεις είναι λιγότερο ευάλωτες από ότι είναι οι ιδιώτες και για αυτό προσφέρεται λιγότερη νομική προστασία.\nAby wysłać skuteczne wezwanie do zapłaty, ważne jest, by pozostać profesjonalnym i grzecznym. Proszę powiedzieć klientowi, czego Państwo od niego oczekujecie, a nawet załączyć dokumenty związane ze sprawą. Wezwanie do zapłaty powinno zawierać co najmniej poniższe elementy:\nΙδιώτης πελάτης ή επιχειρηματίας πελάτης\nΛαμβάνοντας υπόψη ότι η είσπραξη απαιτήσεων από ιδιώτες απαιτεί διαφορετική προσέγγιση από τη συλλογή χρεών των επιχειρήσεων, συνιστάται να απευθυνθείτε σε έναν ειδικό με γνώση της κατηγορίας που ανήκει οφειλέτη σας. Για περισσότερες πληροφορίες σχετικά με την είσπραξη χρέους επιχειρήσεων, μπορείτε πάντα να επικοινωνήσετε με τους ειδικούς μας στην είσπραξη απαιτήσεων. Θα χαιρόμασταν να σας βοηθήσουμε στην είσπραξη του εκκρεμούς τιμολογίου σας.


Par Σύγκριση μεσίτη Forex & Crypto - Νότια Αφρική το 2022\nΣύγκριση μεσίτη Forex\nΓιατί είναι σημαντική η σύγκριση μεσίτη Forex;\nΗ επιτυχία ενός εμπόρου εξαρτάται εξαιρετικά από την επιλογή του μεσίτη. Οι κακές συνθήκες συναλλαγών και η κακή εξυπηρέτηση μπορούν να επηρεάσουν αρνητικά την απόδοση ενός εμπόρου. Συνεπώς, κάθε έμπορος θα πρέπει να χρησιμοποιεί την ανεξάρτητη σύγκριση μεσίτη forex για να βρει τον κατάλληλο μεσίτη.\nφιλτράρισμα φιλτράρισμα Περισσότερες επιλογές φίλτρου\nΧρειάζεστε βοήθεια για φίλτρα;\nΠροσφορές μπόνους ή αφοσίωσης\n1.5 Πόντοι DAX Spread\n10000 Διαθέσιμα περιουσιακά στοιχεία\nΚανονισμός: CySEC, ASIC\nΣυνήθης μόχλευση 1:500\nΣτις αγορές FP\nΤο 70.70% των λογαριασμών λιανικής CFD χάνουν χρήματα\n0.75 Πόντοι DAX Spread\n$ 200 Min Κατάθεση\n300 Διαθέσιμα περιουσιακά στοιχεία\nΚανονισμός: FCA, ASIC\nΣτο Vantage FX\nΜεσίτης Forex με χαμηλή ελάχιστη κατάθεση\nΚάθε έμπορος έχει ένα συγκεκριμένο χρηματικό ποσό, το οποίο θέλει να επενδύσει ή να ρισκάρει. Μερικοί έμποροι απαιτούν έναν μεσίτη με χαμηλή ελάχιστη κατάθεση και μερικοί έμποροι προτιμούν έναν μεσίτη με υψηλή ελάχιστη κατάθεση. Τις περισσότερες φορές, η ελάχιστη κατάθεση είναι περίπου 250 USD.\nΜεσίτης Forex με scalping, αντιστάθμιση κινδύνου ή κατάθεση μπόνους\nΟι διαφορετικές στρατηγικές συναλλαγών απαιτούν διαφορετικά χαρακτηριστικά συναλλαγών. Ορισμένες στρατηγικές βασίζονται στην αντιστάθμιση, ενώ άλλες χρειάζονται έναν μεσίτη που επιτρέπει το scalping. Παραθέσαμε τις πιο δημοφιλείς λειτουργίες συναλλαγών για εμπόρους που γνωρίζουν τι ψάχνουν.\nΜεσίτης Forex με MetaTrader ως πλατφόρμα συναλλαγών\nΟι πλατφόρμες συναλλαγών μοιάζουν με αυτοκίνητα, σε άλλους το προτιμούν γρήγορα, σε άλλους αρέσει άνετα και εύκολα, ενώ σε άλλους θέλουν φανταχτερά χαρακτηριστικά. Αν γνωρίζετε τι ψάχνετε, μη διστάσετε να χρησιμοποιήσετε το φίλτρο πλατφόρμας για να βρείτε τον κατάλληλο μεσίτη. Οι πιο δημοφιλείς επιλογές είναι είτε webtrader είτε MetaTrader\nΜεσίτης Forex που δέχεται πιστωτικές κάρτες, bitcoin ή PayPal\nΈνα βασικό αλλά συχνά παραβλεπόμενο χαρακτηριστικό του μεσίτη είναι οι διαθέσιμες επιλογές πληρωμής. Εάν δεν μπορείτε να καταθέσετε, δεν θα μπορείτε ποτέ να κάνετε συναλλαγές. Αυτός είναι ο λόγος για τον οποίο παραθέσαμε τις πιο δημοφιλείς επιλογές πληρωμής. Ποτέ δεν ήταν ευκολότερο να βρούμε τον πιο κατάλληλο μεσίτη με τη εύκολη στη χρήση σύγκριση μεσίτη.\nΜεσίτης Forex με προστασία αρνητικού υπολοίπου\nΗ προστασία αρνητικού υπολοίπου σας προστατεύει από αρνητικά υπόλοιπα λογαριασμών, τα οποία θα πρέπει να τακτοποιήσετε. Οι περισσότεροι μεσίτες έχουν προστασία αρνητικού υπολοίπου και ορισμένοι μάλιστα υποχρεούνται να τους προσφέρουν. Αλλά είναι συνήθως το ασφαλέστερο καλύτερο για να ελέγξετε το "πάντα" στο φίλτρο. Με την προστασία αρνητικού υπολοίπου, δεν μπορείτε ποτέ να χάσετε περισσότερα από όσα καταθέσατε.\nΜεσίτης Forex ρυθμισμένος στην Αυστραλία, την ΕΕ ή το Ηνωμένο Βασίλειο;\nΥπάρχουν πολλοί κανονισμοί παγκοσμίως. Οι έμποροι πρέπει να ρίξουν μια ματιά στον μεσίτη και να επιλέξουν έναν ελεγχόμενο μεσίτη έναντι ενός μη ρυθμιζόμενου μεσίτη. Είναι βέβαιο ότι οι έμποροι με μεσάζοντες με υψηλές ρυθμίσεις έχουν καλύτερες εμπειρίες από ό, τι με έναν μη ρυθμιζόμενο. Δημοφιλείς κανονισμοί είναι για παράδειγμα η ASIC (Αυστραλία), η FCA (ΗΒ) ή η CySEC (Κύπρος/ΕΕ).\nΧρησιμοποιήστε τη σύγκρισή μας για να βρείτε τον καλύτερο μεσίτη forex με το η καλύτερη ρύθμιση!\nΓνωρίζουμε πόσο σημαντικό είναι να βρεθεί ένας μεσίτης που δεν έχει μόνο καλές συνθήκες διαπραγμάτευσης αλλά έχει επίσης τοπικό γραφείο ή υπαλλήλους τοπικής υπηρεσίας. Σε αυτήν τη σύγκριση μεσιτών forex μπορείτε να ταξινομήσετε μεσίτες που προσφέρουν τοπική υποστήριξη και έχουν τον επιθυμητό κανονισμό.\nFCA, CySEC, ASIC ή FSCA;\nΣας άρεσε η σύγκρισή μας;\nΒαθμολογήθηκε 4.8 από 5\n4.8 από τα αστέρια 5 (βάσει αναθεωρήσεων 4)


Παναγιώτα Κυπραίου - Ψυχοθεραπεύτρια - Συμβουλευτική Γονέων - Αύξησε την επαφή σου με τους άλλους\nΒρίσκεστε εδώ: Κεντρική > Θέματα > Ψυχοτραυματολογία > Αύξησε την επαφή σου με τους άλλους\nΑύξησε την επαφή σου με τους άλλους\nAυξάνοντας την επαφή με τους άλλους μπορείς να ξεπεράσεις την απώλεια της σύνδεσης που κάνει τις εμπειρίες τραυματικές. H απώλεια της σύνδεσης είναι, όπως έχουμε αναφέρει προηγούμενα, η τρίτη συνθήκη του τραύματος.\nΤο τραύμα εμπεριέχει πάντα μια αίσθηση ότι δεν μας βλέπουν, δεν μας δίνουν προσοχή, δεν μας ακούν. Ως ανθρώπινα όντα, προοριζόμαστε για σύνδεση. Ο εγκέφαλός μας αφορά τη σύνδεση. Αφορά το να είμαστε ορατοί, να μας βλέπουν, να μας γνωρίζουν, να επικοινωνούμε με τους άλλους, να ανοίγουμε την καρδιά μας σε άλλους ανθρώπους.\nΕίμαστε συλλογικά όντα. Δεν ζούμε μεμονωμένα. Η αλληλεπίδραση με άλλα μυαλά και σώματα - το να συγχρονιζόμασστε με τους άλλους - διαμορφώνει ριζικά το ποιοί είμαστε.\nΌταν κλαίμε, περιμένουμε κάποιος να ανταποκριθεί (π.χ. «λυπάμαι που είσαι τόσο αναστατωμένος»). Όταν γελάμε, περιμένουμε κάποιος να γελάσει μαζί μας. Αυτός είναι ο παλμός της ζωής με τον οποίο αναπτύσσουμε και συντηρούμε τον εαυτό μας.\nΟι ήχοι, οι κινήσεις του προσώπου, ο συγχρονισμός και ο παλμός ανάμεσα στα πρόσωπα και στις φωνές μας, μας κάνουν να αισθανόμαστε ζωντανοί. Αυτές οι επαφές μπορούν να μας κρατήσουν ζωντανούς και να διατηρήσουν μια αίσθηση ζωτικότητας στο σώμα μας.\nΕίναι λοιπόν εξαιρετικά σημαντικό να είμαστε σε επαφή με ανθρώπους, να έχουμε τακτική επαφή με τις οικογένειές μας, τους συμμαθητές μας, τους συναδέλφους μας, τους γείτονές μας κ.λπ.\nΤο να μένεις κλεισμένος σε ένα διαμέρισμα μόνος σου είναι εντελώς αφύσικο. Το φυσιολογικό είναι να συναντιόμαστε, να μιλάμε, να αγκαλιαζόμαστε με άλλους ανθρώπους κ.λπ. Η κοινωνική απόσταση αυτή την εποχή είναι πολύ δύσκολη για πολλούς από εμάς. Θα είναι πολύ πιο εύκολο για άτομα που έχουν δεσμό και είναι σπίτι με κάποιον που αγαπούν, με τα παιδιά τους, τα κατοικίδιά τους κ.λπ.\nΔεν αισθανόμαστε πραγματικοί άνθρωποι αν δεν έχουμε σχέσεις με τους άλλους. Το να είσαι απομονωμένος είναι φοβερό. Τιμωρούμε τους ανθρώπους με τους οποίους είμαστε απογοητευμένοι σε μια κοινωνία, τοποθετώντας τους σε απομόνωση (π.χ. φυλακή). Η εξορία των ανθρώπων από τις κοινότητές τους είναι η απόλυτη τιμωρία.\nΑς μην ξεχνάμε ότι ο πρωταρχικός τρόπος αυτορύθμισής μας είναι μέσω της φωνής και του προσώπου μας, ο ένας του άλλου. Αυτή είναι η ώρα να διασφαλίσουμε τις σχέσεις μας και να είμαστε σε συγχρονισμό με τους ανθρώπους που μας ενδιαφέρουν. Χρειάζεται να επικοινωνούμε και να κάνουμε οπτική επαφή μαζί τους. Ευτυχώς, τα μέσα κοινωνικής δικτύωσης μας το επιτρέπουν αυτό. Μιλήστε μαζί τους τακτικά και για αρκετή ώρα, ανταλλάξτε σκέψεις, διαφωνήστε μαζί τους αν θέλετε, παίξτε παιχνίδια μαζί τους, διασκεδάστε μαζί τους, τραγουδήστε μαζί τους. Κοιτάξτε ο ένας τον άλλον μέσα από το Skype, το FaceTime, το Zoom, κ.λπ. και πάρτε ανακούφιση/παρηγοριά από το ότι σας βλέπουν και μπαίνετε σε έναν παλμό με άλλους ανθρώπους.


Village Voice: Σπάζοντας ταμπού στη Νέα Υόρκη | Κόσμος | Η ΚΑΘΗΜΕΡΙΝΗ\nVillage Voice: Σπάζοντας ταμπού στη Νέα Υόρκη\nΤα παλαιά γραφεία του Village Voice, στο 22 της Greenwich Avenue.\nΗ 31η ημέρα του Αυγούστου σήμανε το τέλος μιας εποχής – και όχι μόνο του καλοκαιριού. Επειτα από 63 χρόνια κυκλοφορίας, το επαναστατικό και επιδραστικό νεοϋορκέζικο εβδομαδιαίο περιοδικό The Village Voice ανακοίνωσε πως θα σταματήσει πλέον κάθε λειτουργία του. Τα διάσημα κόκκινα πλαστικά κουτιά, που κάποτε προσείλκυαν πλήθος ενθουσιασμένων Νεοϋορκέζων, παραμένουν ακόμη διάσπαρτα στο Μανχάταν και στο Μπρούκλιν – άδεια, ανέγγιχτα, σκονισμένα, σαν παλιές κηλίδες αίματος στον αστικό ιστό της μεγαλούπολης.\nΚανείς δεν μπορούσε να προβλέψει τον αντίκτυπο που θα είχε το περιοδικό όταν τρεις βέροι Νεοϋορκέζοι –ο Νταν Γουλφ, ο Εντουιν Φάντσερ και ο Νόρμαν Μέιλερ– αποφάσισαν το 1955 να ιδρύσουν ένα εναλλακτικό έντυπο με βάση τους ένα στριμωγμένο διαμέρισμα στην καρδιά του Γκρίνουιτς Βίλατζ. Με στόχο να φέρουν την επανάσταση απέναντι στον συντηρητισμό του Τύπου της Νέας Υόρκης, οι ιδρυτές προσείλκυσαν ένα πλήθος δημοσιογράφων με οξύ πνεύμα, διάθεση για αντιπαραθέσεις και κεραίες ορθάνοιχτες προς τα εναλλακτικά πολιτιστικά δρώμενα του «μεγάλου μήλου». Στην πολυετή λειτουργία του, το περιοδικό βραβεύτηκε με τρία βραβεία Πούλιτζερ, το Εθνικό Βραβείο Ιδρύματος Τύπου καθώς και το Βραβείο George Polk. Ωστόσο, η αξία του είναι ανεκτίμητη, αδύνατον να ποσοτικοποιηθεί.\nΜε ένα πρωτότυπο πάντρεμα καυστικών σχολιογραφικών κειμένων, δημοσιογραφίας του ακτιβισμού, κριτικής των εναλλακτικών μορφών τέχνης και πολιτικής γελοιογραφίας, το Village Voice εφηύρε ουσιαστικά την «εξίσωση» του εναλλακτικού εβδομαδιαίου περιοδικού. Σε λίγους μήνες, μετετράπη σε παγκόσμιο πρότυπο και πηγή έμπνευσης για τον γραπτό Τύπο της εποχής. Αρθρογράφοι όπως η Τζιλ Τζόνστον βρήκαν χώρο να ξεφύγουν από τα όρια της «ξύλινης» γλώσσας και των αυστηρών κανόνων σύνταξης, ενώ οι κριτικοί τέχνης του –όπως ο Πίτερ Στζένταλ και η Ρομπέρτα Σμιθ– λάμβαναν τακτικά προσκλήσεις για τις καλύτερες θέσεις στις εκθέσεις του Γουόρχολ, του Μπασκιά και του Κουνς.\nΒασικό συστατικό της επιτυχίας του Village Voice ήταν η άρνησή του να συμβιβαστεί με το κατεστημένο και η επιμονή του να καλύπτει θέματα-ταμπού της κάθε εποχής. Ο ιστορικός αρθρογράφος Γουέιν Μπάρετ, με τη σκληρή του πένα που επί 40 χρόνια ασκούσε κριτική στο real estate της Νέας Υόρκης, ήταν από τους πρώτους δημοσιογράφους που ασχολήθηκαν με την προσωπικότητα του Ντόναλντ Τραμπ. Το πλούσιο έργο του αποτελεί σήμερα πυξίδα για τους δημοσιογράφους που παρακολουθούν τον –πλέον– Αμερικανό πρόεδρο. Ο αυτοαποκαλούμενος «μουσικοϊστορικός» Νατ Χέντοφ αφοσιώθηκε στο σημείο τομής της τζαζ με την ελευθερία του λόγου από το 1958 μέχρι το 2009, ενώ ο Μάικλ Μούστο κάλυπτε την περίτεχνη νυχτερινή ζωή των club kids και της γκέι κοινότητας της Νέας Υόρκης για πάνω από 30 χρόνια. Το 1976, οι συντάκτες του περιοδικού σύρθηκαν στην επιτροπή δεοντολογίας του Κογκρέσου, επειδή δημοσίευσαν μία σειρά από απόρρητα έγγραφα για τις πρακτικές των αμερικανικών μυστικών υπηρεσιών.\nΕπί δεκαετίες, η δωρεάν διανομή του περιοδικού δεν είχε σταθεί εμπόδιο στην οικονομική του βιωσιμότητα. Προτού το Ιντερνετ καταστήσει απαρχαιωμένες τις διαφημίσεις του γραπτού Τύπου, οι Νεοϋορκέζοι βασίζονταν σχεδόν εξ ολοκλήρου στο Village Voice για να βρουν διαμερίσματα και να διαφημίσουν τις ιδιοκτησίες τους, παρέχοντας έτσι τη χρηματοδότηση που είχε ανάγκη το περιοδικό. Οι σελίδες του Village Voice περιελάμβαναν επίσης και επίμαχες αγγελίες για υπηρεσίες συνοδείας, ωστόσο, όταν η διοίκηση του Voice έπεσε στα χέρια του Πίτερ Μπάρμπι το 2015, η πρακτική αυτή σταμάτησε. Επειτα από μια πειραματική στροφή στο Διαδίκτυο που δεν απέφερε τα αναμενόμενα αποτελέσματα, οι οικονομικές δυσκολίες ανάγκασαν τον Μπάρμπι να κατεβάσει την αυλαία στις λειτουργίες του περιοδικού. Στα γραφεία του παραμένουν λίγοι δημοσιογράφοι για να ψηφιοποιήσουν την πλούσια ιστορία του περιοδικού.\nΠέρα από τις οικονομικές δυσκολίες, ωστόσο, το Village Voice ίσως έκλεισε επειδή εν έτει 2018 η «φωνή» του έχει χάσει το νόημα ύπαρξής της. Αλλωστε, η Νέα Υόρκη του μποέμ και της υπόγειας κουλτούρας που εκπροσωπούσε εδώ και δεκαετίες έχει πλέον πεθάνει. Στο Σόχο συναντά κανείς μόνο βιτρίνες ακριβών καταστημάτων, στο Γκρίνουιτς Βίλατζ το μέσο ενοίκιο για μια γκαρσονιέρα κυμαίνεται στις 2.000 δολάρια. Οι πρωτοποριακοί καλλιτέχνες, οι εκπρόσωποι της punk rock, οι φορείς ιδεών... περίεργων, είναι πλέον φαντάσματα μιας άλλης εποχής. Το μόνο που παραμένει είναι τα κόκκινα πλαστικά κουτιά...


Τι εννοούμε με τον όρο 'εγκεφαλικές βλάβες'; - Ygeiaonline.gr\nΜια τέτοια βλάβη, θα μπορούσε να ήταν εντοπισμένη σε κάποιο τμήμα του εγκεφάλου ή να ήταν και εξαπλωμένη σε όλο τον εγκέφαλο. Η αρχική βλάβη, θα μπορούσε να ήταν τόσο μικρή, ώστε να μην προκαλεί αρχικά συμπτώματα αλλά, καθώς εξελισσόταν, με την πάροδο του χρόνου, να προκαλεί εμφανείς σωματικές και νοητικές αλλαγές. Τέλος, μία εγκεφαλική βλάβη, θα μπορούσε να αφορά άμεσα, είτε τους νευρώνες (τα κυρίως κύτταρα του νευρικού συστήματος, που επιτελούν τις λειτουργίες του), είτε τα κύτταρα της νευρογλοίας (δηλαδή του ιστού που στηρίζει, απομονώνει και συμβάλλει στην θρέψη των νευρώνων).\nΤι μπορεί να προκαλέσει εγκεφαλικές βλάβες;\n• Φλεγμονή: Κάθε φλεγμονή εντός του εγκεφάλου, μπορεί να επηρεάσει την λειτουργία του εγκεφάλου. Μπορεί να οφείλεται σε λοιμώξεις, με αποτέλεσμα μηνιγγίτιδα ή εγκεφαλίτιδα, ή σε άλλες λοιμώξεις, οι οποίες προκαλούν διακριτές βλάβες εντός του εγκεφαλικού ιστού, όπως είναι η νευροκυστικέρκωση, η οποία οφείλεται σε ένα παράσιτο το οποίο προκαλεί μικρές περιοχές εναπόθεσης ασβεστίου, προκαλώντας έτσι επιληψία. Άλλες λοιμώξεις, τέλος μπορεί να προκαλέσουν τον σχηματισμό αποστημάτων.\n• Φλεγμονώδεις και αυτοάνοσες ασθένειες: Σ’ αυτές περιλαμβάνονται η σαρκοείδωση, η αμυλοείδωση, η φλεγμονώδης νόσος του παχέος εντέρου και η ρευματοειδής αρθρίτιδα.\n• Ορισμένες ασθένειες, επηρεάζουν μόνον συγκεκριμένα κύτταρα του εγκεφάλου. Για παράδειγμα, η σκλήρυνση κατά πλάκας καταστρέφει τα κύτταρα της νευρογλοίας, τα οποία μονώνουν τα νευρικά κύτταρα. Χωρίς αυτή τη μόνωση πλέον, η μετάδοση των ηλεκτρικών σημάτων διαταράσσεται, με αποτέλεσμα την εμφάνιση συμπτωμάτων. Η νόσος του Αλτσχάιμερ, καθώς και άλλες μορφές άνοιας, εμφανίζονται όταν προσβάλλονται και καταστρέφονται πρόωρα τα νευρικά κύτταρα.\n• Ισχαιμικό εγκεφαλικό επεισόδιο ή εγκεφαλικό έμφραγμα: Είναι μία κατάσταση, κατά την οποία διακόπτεται η παροχή αίματος σε τμήμα του εγκεφάλου, οπότε εγκέφαλος παύει να λειτουργεί φυσιολογικά. Υπάρχουν πολλοί λόγοι που μπορεί να μειώσουν την παροχή αίματος στον εγκέφαλο. Μπορεί να οφείλεται σε βαθμιαία στένωση μιας αρτηρίας που παρέχει αίμα σε κάποια περιοχή του εγκεφάλου, ή από κάποιο πήγμα αίματος (θρόμβο), που ξεκίνησε από άλλη περιοχή του σώματος.\n• Αιμορραγία: Μπορεί να προέλθει από ρήξη εγκεφαλικού ανευρύσματος, αρτηριοφλεβώδους δυσπλασίας, ή μη ελεγχόμενης υπέρτασης. • Όγκοι: Μπορεί να προέρχονται, είτε από κύτταρα του εγκεφάλου, είτε να είναι μεταστατικοί από άλλα όργανα. Μπορεί να είναι καλοήθεις ή κακοήθεις. Συνήθεις όγκοι που προέρχονται από κύτταρα του εγκεφάλου, είναι τα μηνιγγιώματα, τα αδενώματα και τα γλοιώματα.\n• Αδενώματα της υπόφυσης: Είναι συχνοί καλοήθεις όγκοι, οι οποίοι αναπτύσσονται από την υπόφυση. Επειδή η περιοχή αυτή γειτονεύει άμεσα με το οπτικό νεύρο, μπορεί να προκληθούν προβλήματα στην όραση, μέχρι τύφλωση.\n• Πολύμορφο γλοιοβλάστωμα: Κακοήθης όγκος, αποτελεί τον συχνότερο τύπο αστροκυττώματος, προέρχεται από τα αστροκύτταρα και είναι ένα είδος γλοιώματος.\n• Εγκεφαλική παράλυση: Είναι μία κατάσταση, κατά την οποία, ο αναπτυσσόμενος εγκέφαλος ενός βρέφους, στερείται το οξυγόνο και αποτυγχάνει να αναπτυχθεί κανονικά. Αυτό μπορεί να συμβεί στη μήτρα, πριν από την γέννηση ή μπορεί να οφείλεται σε τραυματισμό ή ασθένεια κατά τα πρώτα χρόνια της ζωής. Συχνά, η αιτία μπορεί να είναι μία φλεγμονή ή μία αιμορραγία, όμως, πολλές φορές, δεν ανευρίσκεται ποτέ η αιτία της εγκεφαλικής παράλυσης.


Ημερήσιες Εκδρομές στη Χαλκιδική | Prima Holidays\nΗ Prima Holidays προτείνει: Έτοιμοι για Ημερήσιες Εκδρομές; Ας γνωρίσουμε το δεύτερο πόδι της Χαλκιδικής… τη Σιθωνία!\nΜάθετε γιατί να επιλέξετε τη Νικήτη ή τον Νέο Μαρμαρά για τις Ημερήσιες Εκδρομές σας!\nΜονοήμερες Εκδρομές | Προορισμοί\nΗ Νικήτη – μόλις 105χλμ από τη Θεσσαλονίκη – είναι μία μικρή, παραθαλάσσια πόλη στη Σιθωνία Χαλκιδικής. Οι ταξιδιώτες που την επισκέπτονται επιστρέφουν ξανά και ξανά, όχι μόνο χάρη στην απίθανη φυσική της ομορφιά, αλλά και χάρη στην άνεση και την ευκολία που προσφέρει: Εδώ θα βρείτε τα πάντα!\nBeach Café / Bars, παραδοσιακές ταβέρνες, ή πολυτελή εστιατόρια, Ιατρείο, Κέντρο Εξυπηρέτησης Πολιτών (ΚΕΠ), τράπεζες, ταχυδρομείο…Ό,τι κι αν ψάχνετε, στη Νικήτη σίγουρα θα το βρείτε!\nΟ Νέος Μαρμαράς βρίσκεται περίπου 120χλμ από τη Θεσσαλονίκη και είναι η μεγαλύτερη παραθαλάσσια κωμόπολη στη Σιθωνία Χαλκιδικής. Εδώ, πέρα από τη μεγάλη αγορά, θα βρείτε τράπεζες, ταχυδρομείο, ιατρεία, φαρμακεία και άλλες υπηρεσίες.\nΟ κοσμοπολίτικος χαρακτήρας του, οι πανέμορφες παραλίες και η φυσική του ομορφιά είναι μόνο λίγα από τα πράγματα που τον καθιστούν τόσο δημοφιλή σε Έλληνες και ξένους.\nΚαι όλα αυτά δεν είναι τίποτα άλλο από λόγια! Ελάχιστες πληροφορίες – όσες είναι απαραίτητες – για να ξέρετε περίπου ποιός προορισμός της Σιθωνίας σας ταιριάζει.\nΦυσικά ο καλύτερος τρόπος είναι να τα δείτε όλα από κοντά και να αποφασίσετε μόνοι σας τί προτιμάτε. Είναι κάτι τέτοιο εφικτό όμως; Και βέβαια είναι, γιατί το κάνουμε να είναι!\nΚλείστε κάποια από τις Μονοήμερες Αποδράσεις μας και ανακαλύψτε τη Χαλκιδική πιο εύκολα, οικονομικά και γρήγορα απ’ όσο φαντάζεστε!\nΜην ξεχνάτε να μένετε ενημερωμένοι για τα Ημερήσια Μπάνια – Ημερήσιες Εκδρομές μας!\nΕπικοινωνήστε μαζί μας για πληροφορίες σχετικά με τα δρομολόγια, τα ωράρια και τις τιμές μας!\nΜία είναι η ουσία… Φύγαμε για Σιθωνία!\nTags:apodraseis, diakopes, ekdromi, ellada, halkidiki, imerisia, imerisies, kalokairi, marmaras, monoimeres.ekdromes, mpania, neosmarmaras, nikiti, primaholidays, sithwnia, thessaloniki, xalkidiki


Από to e - periodiko mas official Ιανουαρίου 11, 2015\nΤα γεγονότα των τελευταίων ημερών στο Παρίσι, δεν μπορούν να αφήσουν κανένα αδιάφορο…\nΔεν είναι η αγριότητα, δεν είναι η τρομοκράτηση, είναι κυρίως ο στόχος!\nΈνα σατιρικό περιοδικό γίνεται στόχος τζιχαντιστών! Τι κρύβεται πίσω απ’ όλα αυτά; Έχουν δίκιο όσοι λένε πως ήρθε η ώρα η Ευρώπη και κάθε μια χώρα ξεχωριστά, να πληρώσει το τίμημα του δυτικού ιμπεριαλισμού;\nΔεν είμαι εδώ για να απαντήσω, είμαι εδώ για να προβληματιστώ και να προβληματίσω.\nΜιλάμε για δημοκρατία και ελευθερία του Tύπου και του Λόγου, αλλά συχνά εννοούμε τη δική μας δημοκρατία, τη δική μας ελευθερία, βάζοντας ταμπέλες…\nΔεν είμαι υπέρ των τρομοκρατών, αν αυτό καταλάβατε, αλλά η συμμετοχή ηγετών στην σημερινή πορεία στο Παρίσι, με ενοχλεί και εξηγώ:\nΗ Γαλλία περνά μια οδυνηρή κατάσταση, που άλλαξε ριζικά την καθημερινότητα των πολιτών της. Όλοι διαπιστώνουν και συμφωνούν, πως αυτό είναι απαράδεκτο! Ενώνουν τις φωνές τους για να γίνει περίτρανα κατανοητό, πως η ελευθερία του Λόγου και του Τύπου δεν μπορεί να σταματήσει να υπάρχει.\nΠορείες έγιναν και θα γίνουν, με αποκορύφωμα τη μεγάλη πορεία στο Παρίσι για το λόγο αυτό. Σ’ αυτή θα λάβουν μέρος και ηγέτες οι οποίοι δεν στάθηκαν στο ύψος των περιστάσεων, στη χώρα τους ο καθένας και απαγόρευσαν ελευθερίες στους πολίτες τους. Πόσο ειρωνικό!!!\nΠοια δημοκρατία και ποια ελευθερία υπερασπίζονται αυτοί; Υπάρχουν πολλών ειδών τελικά και ο καθένας παίρνει τη δική του, όπως αγοράζει μπλουζάκι ή παντελόνι;\nΕίσαι ελεύθερος και ζεις σε δημοκρατική χώρα, αλλά πνίγω (ως ηγέτης) μια ειρηνική διαδήλωση στα δακρυγόνα ή σου απαγορεύω να χρησιμοποιείς το διαδίκτυο (βλέπε Τουρκία) ας πούμε!... Τώρα που το σκέφτομαι, οι διαδηλώσεις στην Τουρκία δεν πνίγηκαν μόνο στα δακρυγόνα, είχαν και ανθρώπινα θύματα. Πόσο δημοκρατικό αλήθεια;\nΕίμαι ηγέτης δημοκρατικής χώρας και συμμετέχω στην πορεία, αλλά επεμβαίνω στον τρόπο που κυβερνάται μια άλλη χώρα, στο μισθό που παίρνουν οι πολίτες της, στην ποιότητα ζωής τους, επειδή τους δάνεισα… αυτό λέγεται δημοκρατία; Είμαστε σίγουροι;…\nΑυτοί (χωρίς να είναι οι μόνοι) ποια δημοκρατία και ποια ελευθερία θα υπερασπιστούν ακριβώς; Ή μήπως θα πάνε στην πορεία για τις δημόσιες σχέσεις τους;…\nΔηλαδή μπορεί (η δημοκρατία) να γίνει της μόδας ή πασέ ανάλογα με τον ηγέτη; Μήπως είναι ταμπέλα, που την κρατώ ή την πετώ κατά πώς με βολεύει;\nΉ έχει να κάνει με την ποσότητα, πολύ, λίγο, ελάχιστο, καθόλου; Κι αν είναι έτσι, τι θράσος τους διακατέχει να τα ονομάζουν όλα δημοκρατία και ελευθερία;\nΑν πάλι δεν με εγκατέλειψε τελείως η λογική, τι δουλειά έχουν εκεί;


Μαγνησία: Νεκρός εντοπίστηκε αγνοούμενος | Newsbomb\n19 Οκτωβρίου 2017 12:25\nΜαγνησία: Νεκρός εντοπίστηκε αγνοούμενος\nΤραγικό φινάλε στην εξαφάνιση ενός 59χρονου.\nΗ σορός του άτυχου άνδρα, ο οποίος αγνοείτο από το απόγευμα της Τρίτης (17/10), εντοπίστηκε στη θαλάσσια περιοχή μεταξύ Μηλίνας και Τρίκερι, από κυβερνήτη σκάφους που συμμετείχε στις έρευνες, για τον εντοπισμό του.\nΗ σορός η οποία επέπλεε σε απόσταση 100 περίπου μέτρων από την ακτή, ανασύρθηκε από σκάφος του Λιμενικού Σώματος και μεταφέρθηκε στο λιμάνι του Βόλου, απ’ όπου με ασθενοφόρο του ΕΚΑΒ διακομίσθηκε στο Νοσοκομείο της πόλης.\nΣύμφωνα με το e-volos.gr, ο 59χρονος είχε ξεκινήσει για κανό την Τρίτη και είχε ώρες να δώσει σημεία ζωής, με αποτέλεσμα να υπάρξει ανησυχία, να ενημερωθεί το Κεντρικό Λιμεναρχείο Βόλου και ακολούθως να σημάνει συναγερμός στον θάλαμο επιχειρήσεων του υπουργείου Ναυτιλίας.\nΘεσσαλονίκη: Τραγωδία με ηλικιωμένο


Γιώργος Μητροφάνης\t05 Νοεμβρίου 2011, 18:47\tBLOGS\nΕγινε κάθαρση στο ποδόσφαιρο; Θαύμα... Το έκανε πάλι το θαύμα του ο Πρωθυπουργός… Όχι, δεν έχω σκοπό να κάνω πολιτική ανάλυση του περιεχομένου της… κασέτας που ακούσαμε και πάλι το βράδυ της Παρασκευής από το στόμα του.\tΑφού λοιπόν ο κ. Παπανδρέου έχει τρελάνει το σύνολο των πολιτικών συντακτών, ακόμα και των πιο έμπειρων, φαίνεται πως έχει βαλθεί να εξουδετερώσει και εμάς τους αθλητικούς…\nΚαι αν τελικά τα καταφέρετε και φτάσετε μέχρι εκεί, ρωτήστε να σας πουν για τον τρόπο με τον οποίο ανώνυμες εταιρίες έρχονται σε συμφωνία με επαγγελματίες υπαλλήλους τους, για να μην αποδίδουν το φόρο που προβλέπεται από τους νόμους, συμφωνώντας -κάτω απ' το τραπέζι και με ιδιωτικά συμφωνητικά- στη δήλωση μικρότερων ποσών στα συμβόλαια που καταθέτουν στις αρμόδιες αρχές…\tΑθλητικά νέα\nΒόμβα με τη… νέα ομάδα του Μαζουακού!\t29 λεπτά πριν\nΠαναθηναϊκός: Δεν κρατιέται για Λεωφόρο ο Σισέ! 37 λεπτά πριν\nSuper League: Ανατροπή! Μένει ο Λεβαδειακός!\t55 λεπτά πριν\nΕξέλιξη - σοκ με τα απανθρακωμένα πτώματα στην Αττική\t12 λεπτά πριν


10 φορές που εμπνευστήκαμε από το χτένισμα της Chrissy Teigen | Yes I Do\nBridal hair, don’t care!\nΤην αγαπάμε γιατί δεν φοβάται να “τσαλακώνεται”. Είναι ο εαυτός της και τρελαίνεται να αυτοσαρκάζεται και να περιπαίζει τους followers αλλά και τον άντρα της - και διάσημο τραγουδιστή – John Legend. Η Chrissy Teigen καταφέρνει να μας χαρίζει άφθονο γέλιο αλλά και τις πιο εντυπωσιακές εμφανίσεις. Σας παρουσιάζουμε λοιπόν τα 10 καλύτερα χτενίσματά της στο κόκκινο χαλί και όχι μόνο, ώστε να εμπνευστείτε για το δικό σας φανταστικό bridal χτένισμα.\nΔεν μπορείτε να κάνετε ποτέ λάθος με μία κομψή αλλά τόσο εντυπωσιακή κοτσίδα. Λίγος όγκος, ανέμελα τουφάκια και μία κυματιστή, fluffy κοτσίδα θα υπογράψουν το καλύτερο νυφικό χτένισμα.\nΑν ονειρεύεστε έναν μεγαλοπρεπή γάμο που θα περιλαμβάνει νυφικό με τεράστια ουρά, 3-4 bridesmaids και τίποτα λιγότερο από τα πάντα, τότε η επιλογή είναι μονόδρομος. Το παλιό Hollywood συναντά τη σύγχρονη νύφη και μαζί κάνουν το καλύτερο πάντρεμα.\nΗ ρομαντική σας φύση δεν σας επιτρέπει να μην μετατρέψετε τον γάμο σας στο πιο ειδυλλιακό τοπίο, υπό το πιο ροζ και μενεξεδί ηλιοβασίλεμα. Ένα χαμηλό σινιόν από πλεξίδες θα προσδώσει ακριβώς τον χαρακτήρα που θέλετε στο bridal look σας.\nΑμφιταλαντεύεστε σχετικά με το χτένισμά σας και δεν έχετε αποφασίσει αν το τελικό αποτέλεσμα θα είναι πάνω ή κάτω. Τo half up, half down θα σας βγάλει από τη δύσκολη θέση. Πρόκειται για ένα χτένισμα που δεν είναι ούτε πολύ formal αλλά ούτε παραπέμπει σε κάτι απροετοίμαστο. Plus: Αποτελεί το ιδανικό χτένισμα και για το after wedding party.\nΤο σινιόν και η χωρίστρα στο πλάι αποτελούν μία ενδιαφέρουσα πρόταση και ταιριάζει σε εσάς που δεν συμφωνείτε με ένα καλοχτενισμένο και συντηρητικό σινιόν. Η παιχνιδιάρικη προσωπικότητά σας θέλετε να αντοκατοπτρίζεται και στο look και ένα είναι σίγουρο... ότι με αυτό το χτένισμα θα το καταφέρετε.\nΔεν σημαίνει ότι όλες οι νύφες έχουν μακριά μαλλιά. Εσείς που τυχαίνει να έχετε καρέ, ένα χαλαρό σπάσιμο και μία γυρισμένη χωρίστρα θα κάνουν τη διαφορά και θα σας χαρίσουν πολλά points κομψότητας χωρίς να καταβάλετε μεγάλη προσπάθεια.\nThe statement French braid\nΑγαπάτε τις πλεξούδες και ονερεύεστε κάτι πολύ εντυπωσιακό; Επειδή μία πλεξίδα δεν είναι αρκετή, επιλέξτε την statement one. Πολλές πλεξίδες μεσαίου μεγέθους που καταλήγουν σε μία, θα δημιουργήσουν ένα άκρως εντυπωσιακό αποτέλεσμα.\nΕάν πάλι αγαπάτε τις πλεξίδες αλλά θέλετε να αποφύγετε τα υπερβολικά στοιχεία, μία χαλαρή πλεξίδα στο πλάι, με συνετό όγκο στη βάση θα σας χαρίσει το επιμελώς ατημέλητο στιλ που ζητάτε.\nΑνάλαφρα, καλοκαιρινά salty hair αποτελούν την ιδανική επιλογή για εσάς που είστε αναποφάσιστη και προτιμάτε να είστε ο εαυτός σας εκείνη την ημέρα όπως και για εσάς που δεν θέλετε οι καλεσμένοι να πάρουν τα μάτια τους από το νυφικό σας. Λίγες loose μπούκλες θα πλαισιώσουν το bridal look σας και δεν θα αποπροσανατολίσουν από το κεντρικό θέμα που δεν είναι άλλο από το wedding dress.\nDo it like Chrissy\nΟι δικές τις γαμήλιες επιλογές αφορούσαν ένα over-the-top strapless ball gown και μαλλιά πιασμένα χωρίς την παραμικρή υπερβολή, με λίγο όγκο προκειμένου να μοιάζει πιο ατημέλητο το στιλ.\nΕσείς τελικά βρήκατε το bridal χτένισμα που σας ταιριάζει;\nΤα 10+1 Cool-girly νυφικά χτενίσματα που θα αγαπήσετε\nchrissy teigen χτένισμα\nκρίσι τίγκεν χτένισμα


Καβαλίερς-Σέλιτκς 91-89: Το ξύπνημα του Κλίβελαντ μετά την εποχή ΛεΜπρόν (video) - Sportlive.gr\nΚαβαλίερς-Σέλιτκς 91-89: Το ξύπνημα του Κλίβελαντ μετά την εποχή ΛεΜπρόν (video)\nΠάνε τρία χρόνια από τότε που ο ΛεΜπρόν Τζέιμς άφησε τους Καβαλίερς για τους Λος Άντζελες Λέικερς και για πρώτη φορά μετά από το 2018, το Κλίβελαντ δείχνει να ξυπνά!\nΤα ξημερώματα της Κυριακής νίκησε με 91-89 τους Μπόστον Σέλτικς, έφτασε στο 9-5, στην καλύτερη εκκίνηση της τελευταίας πενταετίας κι εν μέσω αποθέωσης, σε αγώνα που έγινε sold out!\nΤο πρώτο από τις 7/3/2020 και προ πανδημίας για τους Καβαλίερς!\nΟ Ντάριους Γκάρλαντ (22π.) έγραψε το τελικό 91-89 με δύο βολές στα 9 δεύτερα, κι ενώ το Κλίβελαντ είχε επιστρέψει από το -19 εις βάρος του (53-72), στο τρίτο 12άλεπτο!\nΟι γηπεδούχοι έκαναν 24-4 για να προσπεράσουν 77-76 με βολή του Ρίκι Ρούμπιο στα 6:43 για το τέλος.\nΣτα επτά τελευταία λεπτά του αγώνα το προβάδισμα άλλαξε χέρια πέντε φορές και υπήρξαν και επτά ισοπαλίες.\nΟ Ντένις Σρέντερ (28π.) έχασε στο τέλος την ευκαιρία για τους Μπόστον Σέλτικς, ώστε να στείλει τον αγώνα στην παράταση!\nΟ Έβαν Μόμπλεϊ πέτυχε 19 πόντους για τους νικητές, 16 πόντους με 7 ασίστ είχε ο Ρούμπιο.\nΟι Καβαλίερς έπαιξαν πάλι χωρίς τους Λοβ, Μάρκανεν, (λόγω κορονοϊού) και τον τραυματία Σέξτον!\nΓια τους Σέλτικς που από την αρχή της σεζόν είναι κάτω από το 50% (6-7 το ρεκόρ τους) ο Τέιτουμ είχε 21 πόντους με 1/8 τρίποντα, ενώ όλοι μαζί, είχαν 6/23. Ο Ρόμπερτ Γουίλιαμς είχε 12 πόντους-16 ριμπάουντ.\nΤα τρία τελευταία χρόνια, οι Κλίβελαντ Καβαλίερς είχαν καταγράψει ρεκόρ 60-159, δηλαδή μόλις 27,4% νικηφόρους αγώνες!\nΚλίβελαντ Καβαλίερς-Μπόστον Σέλτικς\nΚλίβελαντ Καβαλίερς-Μπόστον Σέλτικς 91-89


Ποιο από τα 6 SUV – Crossover με τιμή έως 16.000 € επιλέξατε στο poll του SPORT24 - editorial.gr\nΠοιο από τα 6 SUV – Crossover με τιμή έως 16.000 € επιλέξατε στο poll του SPORT24\nΣτα μέσα Απριλίου είχαμε δημοσιεύσει το άρθρο “Τα 5+1 SUV – Crossover της αγοράς με τιμή έως 16.000 €”. Το θέμα αφορούσε πέντε προσιτά SUV και crossover μοντέλα που έχουν τιμή κάτω από το όριο των 16.000 ευρώ, και ένα ακόμη που το ξεπερνά για μόλις 290 ευρώ.\nΣτο τέλος, σας καλούσαμε να ψηφίστε αυτό που προτιμάτε σε ένα poll που είχαμε ετοιμάσει ειδικά για εσάς. Έχοντας περάσει περισσότερο από δύο εβδομάδες από τότε, αποφασίσαμε να δούμε πως έχει διαμορφωθεί το αποτέλεσμα.\nΌπως θα δείτε παρακάτω, οι περισσότεροι επιλέξατε το Hyundai Bayon με ποσοστό 37%, με το Kia Stonic να τερματίζει δεύτερο με ποσοστό 30%.\nΠιο αναλυτικά, η κατάταξη με τις προτιμήσεις σας έχει ως εξής:\nHyundai Bayon 1.2 Exclusive: 37%\nKia Stonic 1.2 GL Inmotion: 30%\nDacia Sandero Stepway 1.0 TCe 90hp Life: 14%\nSuzuki Ignis 1.2 Hybrid GL 2WD: 12%\nFIAT Panda City Cross 1.0 Hybrid: 5%\nKia Picanto X-Line 1.2: 2%\n* τα αποτελέσματα αφορούν την ημερομηνία δημοσίευσης του άρθρου που διαβάζετε, καθώς είναι δυναμικά και ενδέχεται να διαφοροποιηθούν σε μελλοντικό χρόνο.


3 πασίγνωστες μυρωδιές που δεν ξέρεις που οφείλονται! - dailyarticle.gr\n“Λένε” πως ο καθένας κρίνει και ταξινομεί τα καινούργια ερεθίσματα σύμφωνα με παλιές του εμπειρίες και μνήμες: μπρος στη μυρωδιά του καμένου λάστιχου και ο Michael Schumacherαλλά και o John Holmes θα χαμογελάσουν ηδονικά – για διαφορετικούς λόγους ο καθένας. Είναι αλήθεια πως η όσφρηση είναι πολύ παράξενη αίσθηση: από την μία αν σε ρωτούσαν πόσο απαραίτητη είναι η όσφρηση για τη ζωή σου θα δεχόσουν να τη χάσεις αντί της όρασής σου.\nΑπό την άλλη είναι ικανή να ανασύρει από μέσα σου μνήμες με ένταση κανονικότατου flash-back: το μόνο που του λείπει είναι να πάρει να ροζίζει στις άκρες του το οπτικό σου πεδίο με μουσική υπόκρουση κάποιον γλυκανάλατο να βαράει “κουρτίνα” από καμπανάκια.\nΗ μυρωδιά επίσης είναι δύσκολο να ξεχαστεί. Μπορεί να ξεχάσεις τι σου θυμίζει μια συγκεκριμένη οσμή αλλά σπανίως ξεχνάς την ίδια. Υπάρχουν όμως ορισμένες μυρωδιές που αν και τις θυμάσαι, αν και δεν ξεχνάς ποιες είναι, δεν γνωρίζεις σχεδόν τίποτα για αυτές. Μη βάζεις σε DVD “Το άρωμα“, ρίξε μια ματιά παρακάτω για τρεις τέτοιες μυρωδιές!\nΗ μυρωδιά των παλιών βιβλίων\nΤην προηγούμενη βδομάδα καταπιαστήκαμε με τους καφέ κύκλους που βλέπεις πάνω στις σελίδες των βιβλίων και κάπως έτσι σου αποκαλύφθηκε η… προσφιλέστερη μέθοδος ανάγνωσης του είδους Homo sapiens. Σήμερα δεν θα πιαστούμε από τους αναγνώστες ή τις σούφρες τους -κρίμα, το περίμεναν πως και πως- αλλά θα μείνουμε στα βιβλία αυτού καθεαυτού. Τα βρίσκεις βαρετά;\nΌπως μπορεί να σε διαβεβαιώσει και ο Zampano κάθε άλλο παρά βαρετά είναι! Δεν σου γιομίζουν μόνο το κεφάλι με γνώσεις, ιστορίες ή στιχάκια, ούτε σε κάνουν απλά μουσάτο και “πολλά σκεφτικό” τυπά. Σε γιομίζουν με ένα ολόκληρο “sensorium” αισθήσεων. Δεν είναι τυχαίο άλλωστε που δανείζονται οι βιβλιόφιλοι τις αργκό φράσεις τους: να, όπως όταν καθυστερείς να δώσεις το βιβλίο στον “επόμενο κατά σειρά” φίλο σου που σε ρωτάει με ύφος “φλαντζόκολλαέχουν τα χέρια σου;” ή όταν βγαίνεις από παλαιοβιβλιοπωλείο με εκείνο το “αιώνας και” παλιό βιβλίο καβατζωμένο στην τσάντα σου που όλο και κάποιος ψιλιασμένος φιλαράκος θα σου πει με νόημα “ο,τι μυρίζει να γυρίζει!“. Χμ, γιατί όμως μυρίζουν τα παλιά βιβλία; Γιατί μυρίζουν γενικά τα βιβλία;\nΗ απάντηση εδώ είναι σύνθετη: διότι το χαρτί περιέχει διάφορα πτητικά αρωματικά “χημικά” αναλόγως από που προέρχεται. Ορισμένες φορές περιέχουν ανισόλη ή βανιλίνη (σκέψου βανίλια) ή ακόμα βενζαλδεϋδη που θυμίζει αμύγδαλο. Άλλες φορές περιέχει τερπένια ή αλκοόλες που του δίνουν βαρύτερα αρώματα σαν των μανιταριών. Ένα τέτοιο μείγμα αν και περιέχει σχετικά “απλές” ουσίες (από μοριακής απόψεως) μπορεί να δώσει πολύ σύνθετες οσμές… Φαντάσου πως για να τα ξέρουμε τα παραπάνω κάποια αρρωστάκια κάθησαν και μελέτησαν για ποιο λόγο το βιβλία μυρίζουν έτσι.\nCocktail party facts: Αν και προς το παρόν δεν υπάρχει “άρωμα βιβλίου σε μορφή αεροζόλ“, κάτι τέτοιο ίσως να μπορούσε να γίνει για να μπορείς να το ψεκάσεις στο “νέτμπουκ” σου ή στα iΚάνωΠαπάδες σου. Το μυστικό θα βρισκόταν στην αναλογία των συστατικών ώστε να δίνουν κάθε φορά τα επιθυμητό άρωμα. Ποιος τις χρειάζεται πια τις βιβλιοθήκες; Μαζικό κάψιμό τους να μυρίσει ο τόπος βιβλίο!\nΗ οσμή του υγρού χώματος\nΣαν γνήσιο παιδί της πόλης που έχει στερηθεί το χώμα -αν και το κουβαλάς μέσα σου από χωριό μεριά- ενθουσιάζεσαι με τη φύση. Μυρίζεις λουλουδάκια, χαζεύεις με μελωμένα μάτια ό,τι μπορείς να δεις από το ηλιοβασίλεμα μέσα από το διαμέρισμά σου και μετά τη βροχή ανοίγεις το παράθυρο να μπει μέσα αυτή η εξαίσια μυρωδιά “βρεγμένου χώματος”/”βροχής”. Δεν είναι λίγες οι φορές που σε ταξίδεψε στα μικράτα σου: σου θυμίζει πώς μύριζε το χώμα όταν σας έπιασε η βροχή εσένα και το γειτονάκι σου στον κάμπο, να σου δείχνει πως ξεριζώνουν το γογγύλι, σου θυμίζει εκείνη τη φάση που σε έπιασε η ανοιξιάτικη βροχή με το φτυάρι στο χέρι να βοηθάς μια κολλητή σου να “κάνει μια νέα αρχή” απομακρύνοντας κάθε ίχνος του πρώην της από τη ζωή -και το χαλί- της. Θυμάσαι επίσης ξεκάθαρα πως και στις δύο περιπτώσεις μετά χρειάστηκες τσιγάρο.\nΤο κύριο συστατικό του εδάφους στο οποίο οφείλεται αυτή η μυρωδιά είναι η “γεωσμίνη” (βλέπε: “γεοσμίνη”) που από το όνομα και μόνο σου λέει ένα πράμα: πως οι χημικοί δεν έχουν καθόλου φαντασία ορισμένες φορές. Αυτή η χημική ένωση είναι μια “δεκαλίνη” η οποία παράγεται στο έδαφος από μικροοργανισμούς σαν τα κυανοβακτήρια και τα ακτινοβακτήρια. Πλούσια πηγή γεωσμίνης είναι επίσης και το παντζάρι (μύρισέ το). Το ιδιαίτερο είναι πως αυτή η ουσία δεν έχει πάντα “ευχάριστη” οσμή: η παρουσία της στα κρασία είναι συνήθως ανεπιθύμητη διότι βγάζει προς λάσπη (surprise!). Πιο “παράξενο” όμως είναι πως η παρουσία της γεωσμίνης στο νερό αποτελεί κριτήριο “ποιότητάς” του, όσο πιο λίγη τόσο καλύτερη η ποιότητα. Πότε ανεβαίνουν τα επίπεδα της γεωσμίνης στο νερό; Όταν πεθαίνουν τα βακτηρίδια μαζικά και απελευθερώνουν μεγαλύτερες ποσότητες γεωσμίνης.\nCocktail party fucked: προσφέρσου στο party να φτιάχνεις τα cocktail και επίμενε να χρησιμοποιείς το “μαγικό νερό” της… βρύσης σε κάθε σου σύνθεση! Το οποίο συνέλεξες αφότου έριξες τεράστιες ποσότητες μιγμάτων πανίσχυρων αντιβιοτικών στον υδροφόρο ορίζοντα.\nH μυρωδιά των ψαριών\nΈνα από τα πρώτα πράγματα που σου μαθαίνουν με το που πρωτομπαίνεις στο εργαστήριο είναι πως ποτέ δεν δοκιμάζουμε τίποτα εκεί μέσα με τη γλώσσα (ναι, ούτε και 99.9% καθαρή ζάχαρη της Sigma Aldrich!) και πως ποτέ δεν μυρίζουμε κάποιο αντιδραστήριο. Αν σώνει και καλάπρέπει να το μυρίσουμε για να διαπιστώσουμε τι είναι, ποτέ δεν το κάνουμε κατευθείαν από το μπουκάλι του αλλά πάντα χρησιμοποιούμε το χέρι μας για να μυρίσουμε τους ατμούς του: αυτό θα σε σώσει από το να πισωπατήσεις λόγω μπόχας κάποιου αντιδραστηρίου, βρίσκοντας με την πλάτη σου το κάνιστρο με το υγρό άζωτο που όλως τυχαίως κάποιος άφησε ανοιχτό ή να ουρλιάξεις από πόνο αφήνοντας το μπουκάλι να πέσει στο πάτωμα και τα περιεχόμενά του να καταβρέξουν τους πάντες, όταν μυρίσεις εκείνο το ατμίζον πυκνό οξύ.\nΚάτι που κανείς δεν θα σου μάθει αλλά θα το ανακαλύψεις μόνος σου είναι πως οι αντιδράσεις στις μυρωδιές του εργαστηρίου μπορούν να αποκαλύψουν πολλά για τον συνεργάτη σου. Μείνε μακριά -και προς Θεού ποτέ μην πας σπίτι του για τραπέζι- από τον συνάδελφο που μειδιάζει όταν ανοίγεις το μπουκαλάκι με την ινδόλη/σκατόλη – θα γνωρίζεις πλέον πως δεν είναι τυχαίο που χορεύει πάντα όταν στο κλαμπ τα ηχεία βαράνε το “Brown Sugar“. Όποιος συνάδελφος χαμογελάει με τη μυρωδιά ενώσεων του θείου, σίγουρα είχε πολύ ενδιαφέροντα σχολικά χρόνια και μπόλικες αποβολές στο ενεργητικό του.\nΤέλος, όταν κάποια συνάδελφός σου χαζογελάσει με το που ανοίξεις το μπουκαλάκι της διμεθυλαμίνης (ή άλλων παρόμοιων αμινών) γνωρίζεις πολύ καλά πως έχεις να κάνεις δύο πράγματα: α) να ενημερώσεις τον συνάδελφο που τη γουστάρει πως δεν έφταιγε αυτός που ήταν ανεπαρκής στο ένα και μοναδικό τους ραντεβού αλλά η προτίμησή της για “μύδι και όχι mannwurst” και β) να της πεις εμπιστευτικά με ένα ενθαρρυντικό χτύπημα στην πλάτη πως μια δόση Flagyl των 2 γραμμαρίων ίσως λύσει το πρόβλημα της… φίλης της. Ρωτάς γιατί; Διότι αυτές οι αμίνες έχουν μυρωδιά που θα μπορούσε να περιγραφεί από άτομα οποιασδήποτε κουλτούρας ώς “ψαρίλα” ή ακριβέστερα ως μυρωδιά νεκρού ψαριού.\nΤα ψάρια μυρίζουν όπως μυρίζουν διότι μετά τον θεσπέσιο θάνατό τους δημιουργούνται μέσα τους τέτοιου είδους αμίνες, συγκεκριμένα είναι πλούσια σε τριμεθυλαμίνη και το οξείδιό της. Ουσιαστικά το φρέσκο ψάρι έχει ελάχιστα εώς καθόλου αυτή τη μυρωδιά. Αυτές οι ουσίες είναι αρκετά πτητικές με αποτέλεσμα να φτάνουν στη μύτη σου εύκολα και εκτός αυτού έχουμε αναπτύξει τρομερή ευαισθησία ως είδος και “αποστροφή” για αυτές διότι κάτι τέτοιο είναι μια πολύ καλή εξελικτική στρατηγική: να αποφεύγεις τη “σάπια” ζωϊκή τροφή που θα σε δηλητηριάσει.\nΠαρόμοιες ουσίες είναι οι πτωμαΐνες (μάντεψε σαν τι μυρίζουν) που εμφανίζονται κατά την αποσύνθεση των ζώων. Στα παραπάνω βρίσκεται και το κόλπο για να αφαιρέσεις την μυρωδιά του ψαριού (ξύδι, ανεπρόκοπε!), όπως επίσης και η απάντηση στο γιατί το ψάρι σερβίρεται με λεμόνι: οι αμίνες είναι βασικές ως ενώσεις, οπότε όταν έρχονται σε επαφή με ένα οξύ “εξουδετερώνονται” στα αντίστοιχα άλατά τους. Τα άλατα έχουν δύο χαρακτηριστικά που σε ενδιαφέρουν: είναι λιγότερο πτητικά (άρα δεν φτάνουν εύκολα στη μύτη σου) από τις “μητρικές” αμίνες και είναι πιο ευδιάλυτα στο νερό με αποτέλεσμα να μπορούν να ξεπλυθούν πιο εύκολα.\nCocktail Party Facts: Υπάρχει μια -σχετικά- σπάνια γενετική πάθηση, η οποία ονομάζεται τριμεθυλαμινουρία και όποιοι πάσχουν από αυτή μυρίζουν μόνιμα ψαρίλα! Ο λόγος για αυτό είναι πως ένα ένζυμο τους δεν δουλεύει καλά, με αποτέλεσμα να συσσωρεύεται μέσα τους η τριμεθυλαμίνη και να εκκρίνεται στην ανάσα τους, τον ιδρώτα τους, το σάλιο τους και από κάθε καταραμένο πόρο του δέρματος τους. Παρόμοια οσμή μπορούν να αναπτύξουν και άτομα που καταναλώνουν μεγάλες ποσότητες κρεατίνης ή χολίνης – τέτοιες αμίνες επίσης συνθέτουν μέρος της οσμής του υπέροχου μπουκέτου της χαλίτωσης.\nNext Αστεία «πρόσωπα» παντού!